pythainlp/thai-wiki-dataset-v4 huggingface dataset:
ทาวน์เซนด์ แฮร์ริส

ทาวน์เซนด์ แฮร์ริส (3 ตุลาคม 1804 – 25 กุมภาพันธ์ 1878) เป็นพ่อค้าและนักการเมืองชาวอเมริกัน ผู้ทำหน้าที่เป็นกงสุลสหรัฐอเมริกาประจำญี่ปุ่นคนแรก เขาเป็นผู้ริเริ่มเจรจา "สนธิสัญญาแฮร์ริส" (Harris Treaty) ระหว่างสหรัฐอเมริกากับรัฐบาลโชกุนในปี 1856 สนธิสัญญาฉบับนี้ถือเป็นจุดเปลี่ยนสำคัญที่เปิดประตูให้ญี่ปุ่นค้าขายและแลกเปลี่ยนวัฒนธรรมกับต่างประเทศเป็นครั้งแรกในยุคเอโดะ
ในนิวยอร์ก.
แฮร์ริสเกิดในหมู่บ้านแซนดี้ฮิลล์ (ปัจจุบันคือฮัดสันฟอลส์) ในเขตวอชิงตัน ทางตอนเหนือของรัฐนิวยอร์ก เขาย้ายมาที่มหานครนิวยอร์กตั้งแต่เด็ก ซึ่งเขาได้กลายเป็นพ่อค้าและผู้นำเข้าที่ประสบความสำเร็จจากประเทศจีน
ในปี 1846 แฮร์ริสเข้าร่วมคณะกรรมการการศึกษาของนครนิวยอร์ก ทำหน้าที่เป็นประธานจนถึงปี 1848 เขาเป็นนักอ่านที่รักการอ่านและใฝ่รู้ และยังเรียนภาษาฝรั่งเศส อิตาลี และสเปนด้วยตัวเอง เขาก่อตั้งฟรีอะคาเดมีแห่งเมืองนิวยอร์กซึ่งต่อมาได้กลายเป็นซิตี้คอลเลจออฟนิวยอร์ก เพื่อมอบโอกาสทางการศึกษาให้กับชนชั้นแรงงานในเมือง โรงเรียนมัธยมทาวน์เซนด์ แฮร์ริส ซึ่งตั้งชื่อเพื่อเป็นเกียรติแก่เขา แยกออกมาจากหลักสูตรระดับมัธยมศึกษาของฟรีอะคาเดมี โรงเรียนอยู่มาจนถึงปี 1942 เมื่อฟิออเรลโล ลาการ์เดีย นายกเทศมนตรีนครนิวยอร์กในขณะนั้นสั่งปิดด้วยเหตุผลด้านงบประมาณ โรงเรียนมัธยมทาวน์เซนด์ แฮร์ริสถูกสร้างขึ้นใหม่ในปี 1984 เน้นวิชาศิลปศาสตร์
สนธิสัญญาแฮร์ริสกับสยาม.
แฮร์ริส แม้จะใจร้อนอยากไปรับตำแหน่งใหม่ที่ญี่ปุ่น แต่เขาก็แวะไปกรุงเทพก่อน เพื่อทบทวนและแก้ไขสนธิสัญญาโรเบิร์ตที่ลงนามไว้เมื่อปี 1833 ในระหว่างการเข้าเฝ้าพระบาทสมเด็จพระปิ่นเกล้าเจ้าอยู่หัว ซึ่งสามารถตรัสภาษาอังกฤษและมีความสัมพันธ์ที่ดีกับชาติตะวันตก ทาวน์เซนด์ แฮร์ริส ได้นำเสนอจุดยืนของอเมริกา เนื่องจากการสรุปสนธิสัญญาเบาว์ริงฉบับสมบูรณ์ล่าช้าทำให้แฮร์ริสต้องรอนานประมาณ 1 เดือน แต่เขาเจรจาเพียงเล็กน้อยเพื่อเปลี่ยนแปลงให้กลายเป็นสนธิสัญญาแฮร์ริส
ค่าสิทธิ

ค่าสิทธิ  คือค่าตอบแทน โดยฝ่ายที่เป็นผู้ได้รับอนุญาตหรือผู้ได้รับสัมปทาน จ่ายให้อีกฝ่ายที่เป็นเจ้าของสินทรัพย์โดยส่วนใหญ่ (ผู้อนุญาตหรือผู้ให้สัมปทาน) เพื่อเป็นสิทธิ์ในการใช้สินทรัพย์นั้น โดยทั่วไปแล้วค่าสิทธิจะตกลงกันในรูปแบบของ ค่าธรรมเนียมเป็นเปอร์เซ็นต์ของรายได้รวมหรือรายได้สุทธิที่ได้จากการใช้สินทรัพย์ หรืออาจกำหนดเป็นราคาตายตัวต่อหน่วยที่ขายได้ของแต่ละรายการ แต่ก็ยังมีในรูปแบบอื่นและตัวชี้วัดการชดเชย
สินทรัพย์

ในทางบัญชีการเงิน สินทรัพย์  คือทรัพยากรที่อยู่ในความควบคุมของกิจการ ไม่ว่าจะเป็นสินทรัพย์ที่มีตัวตนหรือสินทรัพย์ที่ไม่มีตัวตนที่สามารถเป็นเจ้าของและทำให้เกิดมูลค่าได้ และที่ถือครองโดยองค์กรที่สามารถทำให้เกิดคุณค่าทางบวกทางเศรษฐกิจ สามารถพูดอย่างง่ายว่า สินทรัพย์เป็นตัวแทนของมูลค่าที่สามารถเปลี่ยนเป็นเงินสดได้ (ถึงแม้ว่าเงินสดจะถือว่าเป็นสินทรัพย์ด้วยเช่นกัน) 
สามารถแยกสินทรัพย์ได้เป็น 2 ประเภทใหญ่ ๆ คือ สินทรัพย์ที่มีตัวตน และสินทรัพย์ที่ไม่มีตัวตน สินทรัพย์ที่มีตัวตนก็สามารถแยกย่อยได้ เช่น สินทรัพย์หมุนเวียน สินทรัพย์ถาวร สินทรัพย์หมุนเวียนรวมถึงสินค้าคงคลัง ขณะที่สินทรัพย์ถาวร เช่น อาคาร และเครื่องจักรต่าง ๆ ตัวอย่างของสินทรัพย์ที่ไม่มีตัวตน เช่น ค่าความนิยม ลิขสิทธิ์ เครื่องหมายการค้า สิทธิบัตร และโปรแกรมคอมพิวเตอร์ และสินทรัพย์ทางการเงิน เช่น บัญชีลูกหนี้ ตราสารหนี้ และหุ้น
ซัมซุง อีเลคทรอนิคส์

ซัมซุง อีเลคทรอนิคส์ เป็นบริษัทเครื่องใช้ไฟฟ้าและอิเล็กทรอนิกส์ข้ามชาติรายใหญ่ของเกาหลีใต้ ก่อตั้งเมื่อวันที่ 13 มกราคม ค.ศ. 1969 และมีสำนักงานใหญ่ในเขตย็องทง เมืองซูว็อน ประเทศเกาหลีใต้ ปัจจุบันถือเป็นจุดสูงสุดของกลุ่มซัมซุง โดยครองรายได้ร้อยละ 70 ของกลุ่มบริษัทในปี ค.ศ. 2012 และมีบทบาทสำคัญในการกำกับดูแลกิจการของกลุ่มบริษัทเนื่องจากมีการถือหุ้นข้ามกัน โดยมีนักลงทุนต่างชาติถือหุ้นส่วนใหญ่
ซัมซุงเป็นผู้ผลิตสมาร์ทโฟนรายใหญ่เป็นอันดับสองของโลกรองจากไอโฟนของแอปเปิล ซัมซุงเป็นที่รู้จักจากซีรีส์ซัมซุง กาแลคซี โดยเฉพาะซัมซุง กาแลคซีเอสซึ่งผลิตครั้งแรกในปี ค.ศ. 2010 ได้พัฒนาสมาร์ทโฟนที่รองรับ 5 จี รวมถึงกาแลคซีเอส 25
ชาตินิยมทางเศรษฐกิจ

ชาตินิยมทางเศรษฐกิจ  หรือ ประชานิยมทางเศรษฐกิจ  หมายความถึงอุดมการณ์ที่สนับสนุนการแทรกแซงเศรษฐกิจของรัฐมากกว่ากลไกตลาดแบบอื่น โดยมีนโยบายอย่างการควบคุมเศรษฐกิจ แรงงานและการก่อให้เกิดทุนในประเทศ แม้แต่การกำหนดภาษีศุลกากรหรือข้อกำหนดการเคลื่อนไหวแรงงาน สินค้าและทุนอย่างอื่น ในหลายกรณี นักชาตินิยมทาเศรษฐกิจคัดค้านโลกาภิวัฒน์ หรืออย่างน้อยตั้งคำถามถึงประโยชน์ของการค้าเสรีแบบไร้ข้อจำกัด
ข้อวิจารณ์.
การที่ผู้บริโภคนิยมเลือกซื้อสินค้าท้องถิน่ทำให้ผู้ผลิตท้องถิ่นมีอำนาจผูกขาด ทำให้สามารถปรับราคาสูงขึ้นได้เพื่อค้ากำไรเพิ่ม บริษัทที่ผลิตสินค้าที่ผลิตได้ในท้องถิ่นสามารถคิดค่าธรรมเนียมพิเศษ (premium) สำหรับสินค้านั้น ๆ ได้ ผู้บริโภคที่นิยมสินค้าของผู้ผลิตท้องถิ่นอาจถูกเอาเปรียบจากผู้ผลิตท้องถิ่นที่เน้นค้ากำไรสูงสุด ตัวอย่างเช่น นโยบายลัทธิคุ้มครองในสหรัฐกำหนดภาษีศุลกากรสำหรับรถยนต์ต่างประเทศ ทำให้ผู้ผลิตท้องถิ่นมีอำนาจตลาดที่ทำให้สามารถปรับราคารถยนต์เพิ่มได้ ซึ่งมีผลด้านลบต่อผู้บริโภคชาวอเมริกันซึ่งมีตัวเลือกน้อยลงและใช้รถยนต์ที่มีราคาสูงขึ้น
สโมสรฟุตบอลอีสต์เบงกอล

สโมสรฟุตบอลอีสต์เบงกอล  เป็นสโมสรฟุตบอลจากเมืองโกลกาตาในประเทศอินเดีย ก่อตั้งในปี ค.ศ. 1920 ปัจจุบันเล่นอยู่ในอินเดียนซูเปอร์ลีก
โดยอีสต์เบงกอลมีสโมสรคู่ปรับคือ โมหันวาคาน
สเตรโตคิวมูลัส

สเตรโตคิวมูลัส  เป็นเมฆลักษณะทรงกลมขนาดใหญ่ มีสีขาวจนถึงสีเทา ได้ชื่อมาจากภาษาละติน stratus แปลว่า เป็นชั้นและ cumulus แปลว่า เป็นกองสุมกัน สเตรโตคิวมูลัสมีอักษรย่อคือ Sc และสัญลักษณ์ 
สเตรโตคิวมูลัสเป็นหนึ่งในเมฆระดับต่ำ ร่วมกับคิวมูโลนิมบัส คิวมูลัสและสเตรตัส โดยทั่วไปก่อตัวที่ชั้นโทรโพสเฟียร์ ที่ระดับความสูงต่ำกว่า 6,500 ฟุต (2,000 เมตร) เกิดจากการพาความร้อนเนื่องมาจากกระแสลมแปรปรวนที่ยกตัวสูงขึ้น แต่ไม่สามารถพัฒนาในแนวตั้งได้เพราะอากาศด้านบนแห้งและเสถียรกว่า ลักษณะเป็นชั้นของสเตรโตคิวมูลัสเกิดจากการผันผวนของอากาศ ส่วนลักษณะเป็นกองเกิดจากการพาความร้อนที่เกิดขึ้น สเตรโตคิวมูลัสเป็นเมฆที่ช่วยสะท้อนแสงอาทิตย์ โดยสามารถสะท้อนแสงอาทิตย์ได้ราว 2 ใน 3 ของแสงอาทิตย์ที่ส่องกระทบในทะเล สเตรโตคิวมูลัสเป็นเมฆที่พบได้ในทุกสภาพอากาศและไม่ก่อให้เกิดฝนตก อย่างไรก็ตาม อาจก่อให้เกิดฝนละอองหรือหิมะตกปรอย ๆ
สเตรโตคิวมูลัสมีลักษณะคล้ายเมฆอัลโตคิวมูลัส แต่มีขนาดใหญ่กว่าและบางครั้งมีสีเข้มกว่า สเตรโตคิวมูลัสเป็นเมฆที่มักก่อให้เกิดปรากฏการณ์รังสีครีพัสคิวลาร์ ซึ่งเกิดจากแสงอาทิตย์ถูกเมฆบดบังทำให้เกิดเป็นลำแสงพุ่งผ่านช่องว่างของเมฆ และโคโรนา หรือวงแหวนสีรุ้งที่เกิดจากแสงจันทร์ในเวลากลางคืน
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
อะเลคเซย์ อันโตนอฟ

อะเลคเซย์ อีนโนเคนต์เยวิช อันโตนอฟ  เป็นนายพลในกองทัพโซเวียต เขาได้รับเครื่องอิสริยาภรณ์แห่งชัยสำหรับความพยายามของเขาในสงครามโลกครั้งที่สอง
อันโตนอฟเกิดในครอบครัวเชื้อสาย Kryashen ที่เมืองกรอดโน ในฐานะบุตรของเจ้าหน้าที่หหารปืนใหญ่ของกองทัพจักรวรรดิรัสเซีย อันโตนอฟสำเร็จการศึกษาจากวิทยาลัยทหารฟรุนเซใน ค.ศ. 1921 และเข้าร่วมกับกองทัพแดงในช่วงสงครามกลางเมืองรัสเซีย เขากลายเป็นครูสอนที่วิทยาลัยทหารฟรุนเซใน ค.ศ. 1938
ใน ค.ศ. 1941 อันโตนอฟกลายเป็นเสนาธิการแนวรบตะวันตกเฉียงใต้และแนวรบใต้ของโซเวียต ในเดือนธันวาคม ค.ศ. 1942 เขาได้ดำรงตำแหน่งรองเสนาธิการทั่วไปของกองทัพโซเวียตรวมและหัวหน้าฝ่ายปฏิบัติการซึ่งมีบทบาทสำคัญในกองบัญชาการสามัญของสหภาพโซเวียต (Stavka) ในความเป็นจริงแล้ว อันโตนอฟเป็นผู้นำที่มีประสิทธิภาพของหัวหน้าเจ้าหน้าที่เสนาธิการโซเวียตตั้งแต่เสนาธิการอะเลคซันดร์ วาซีเลฟสกีที่มักจะขาดงานเนื่องจากภารกิจที่แนวหน้าบ่อยครั้งในฐานะตัวแทนของ Stavka ผลที่ตามมาคือ Stavka ช่วยให้อันโตนอฟพ้นในตำแหน่งผู้อำนวยการฝ่ายปฏิบัติการเพื่อให้อันโตนอฟสามารถมีสมาธิอย่างเต็มที่ในการเป็นผู้นำในเสนาธิการทั่วไป ในเดือนกุมภาพันธ์ ค.ศ. 1945 วาซีเลฟสกีได้รับแต่งตั้งให้เป็นผู้บัญชาการแนวรบเบียโลรัสเซียที่ 3 และในที่สุดอันโตนอฟก็กลายเป็นผู้นำเสนาธิการทั่วไปของโซเวียตอย่างเป็นทางการ แม้จะมีบทบาทสำคัญในชัยชนะสูงสุดของกองทัพแดง เขาก็ไม่เคยได้รับตำแหน่งจอมพลแห่งสหภาพโซเวียต
ใน ค.ศ. 1944 อันโตนอฟรับหน้าที่เป็นหัวหน้าโฆษกในช่วงการประชุมที่กรุงมอสโก, การประชุมที่เมืองยัลตา และ การประชุมที่นครพ็อทซ์ดัม ในการประชุมที่ยัลตาเขาได้กล่าวสรุปแก่พันธมิตรตะวันตกเกี่ยวกับการปฏิบัติการทางทหารที่ร่วมมือกัน และเน้นว่าพันธมิตรสามารถช่วยเหลือโซเวียตผ่านสายการสื่อสารที่มีส่วนทำให้เกิดการโจมตีที่นครเดรสเดินได้อย่างไร
หลังสงครามสิ้นสุดลง อันโตนอฟได้เป็นรองผู้บัญชาการทหารสูงสุดและผู้บัญชาการทหารสูงสุดของมนฑลทหารทรานส์คอเคซัส ใน ค.ศ. 1955 เขากลายเป็นหัวหน้าเสนาธิการกำลังผสมแห่งกติกาสัญญาวอร์ซอ เขายังอยู่ในตำแหน่งจนกระทั่งเขาเสียชีวิตใน ค.ศ. 1962
ตระกูลทากัตสึกาซะ

ตระกูลทากัตสึกาซะ  เป็นกลุ่มญาติชนชั้นสูงของญี่ปุ่น ทากัตสึกาซะเป็นสาขาหนึ่งของตระกูลฟูจิวาระ. และเป็นหนึ่งในตระกูลผู้สำเร็จราชการแทนพระองค์ทั้งห้าจากเซ็ชโชและคัมปากุ
ตราตระกูลทากัตสึกาซะคือโบตั๋น
ประวัติ.
ตระกูลก่อตั้งโดยฟูจิวาระ โนะ คาเนฮิระ (1228–1294) ซึ่งเป็นบุตรชายคนที่หกของโคโนเอะ อิเอซาเนะ เขาเป็นคนแรกที่ใช้ชื่อนี้ ชื่อตระกูลมาจากเขตหนึ่งของ เกียวโต ที่พวกเขาอาศัยอยู่ 
ในช่วงแรก ตระกูลทากาสึกาซะสูญสิ้นไปในยุคเซ็งโงกุ ตามมาด้วยการเสียชีวิตของทาดาฟูยุ หัวหน้าตระกูลคนที่ 13 ใน ค.ศ. 1546 
ต่อมาใน ค.ศ. 1579 ด้วยความช่วยเหลือจากโอดะ โนบูนางะ บุตรชายคนที่สามของนิโจ ฮารูโยชิ ได้ใช้ชื่อทากัตสึกาซะ โนบูฟาซะ และฟื้นฟูตระกูล ทากาโกะ บุตรสาวของโนบูฟูซะ แต่งงานกับอิเอมิตสึ โชกุนองค์ที่สามแห่งรัฐบาลเอโดะ
ใน ค.ศ. 1884 ฮิโรมิจิ หัวหน้าตระกูลทากัตสึกาซะ กลายเป็นเจ้าชายตามระบบคาโซกุ ใน ค.ศ. 1950 เจ้าหญิงคาซูโอะ พระธิดาองค์ที่สามของจักรพรรดิโชวะ ได้อภิเษกสมรสกับโทชิมิจิ ทากัตสึกาซะ แต่ไม่มีโอรสธิดาแม้แต่องค์เดียว
พงศาวลี.
ช่วงแรก (ค.ศ. 1252-1546).
<table style="border-spacing: 0px; border-collapse: separate; ">
</table>
ช่วงที่สอง (ค.ศ. 1579-ปัจจุบัน).
<table style="border-spacing: 0px; border-collapse: separate; ">
</table>
ตระกูลทากัตสึกาซะ-มัตสึไดระ (โยชิอิ).
ตระกูลทากัตสึกาซะ-มัตสึไดระ  เป็นสาขาตระกูลทั้งตระกูลทากัตสึกาซะกับตระกูลคิชู-โทกูงาวะ ก่อตั้งโดย#เปลี่ยนทาง ลูกชายคนสุดท้องของทากัตสึกาซะ โนบูฟูซะ เนื่องจากพี่/น้องสาวของเขาแต่งงานกับ "โชกุน" โทกูงาวะ อิเอมิตสึตั้งแต่ ค.ศ. 1623 โนบูฮิระจึงย้ายไปที่เอโดะใน ค.ศ. 1650; อิเอมัตสึทรงต้อนรับพระเทวันและยกตำแหน่งฮาตาโมโตะแก่เขา ใน ค.ศ. 1653 โนบูฮิระแต่งงานกับมัตสึฮิเมะ ธิดาองค์ที่สองของโทกูงาวะ โยริโนบุ เนื่องด้วยความสัมพันธ์อันใกล้ชิดกับตระกูลโทกูงาวะ ทำให้โนบูฮาระยังคงใช้สกุล มัตสึไดระ ถึงปีหน้า ในระหว่างยุคเมจิ มีการเปลี่ยนชื่อตระกูลเป็น โยชิอิ (吉井) ตามที่ดินที่มอบให้ในระบบศักดินาในยุคเอโดะ
<table style="border-spacing: 0px; border-collapse: separate; ">
</table>
มีเดล ออฟ ฮอนเนอร์

มีเดล ออฟ ฮอนเนอร์ เป็นเครื่องอิสริยาภรณ์สำหรับทหารที่มีชื่อเสียงเกียรติยศและระดับสูงสุดในสหรัฐอเมริกาซึ่งอาจเป็นการปูนบำเหน็จเพื่อยกย่องแก่ทหารในกองทัพสหรัฐที่มีชื่อเสียงโดดเด่น
พวกเขาเหล่านั้นเองจากการกระทำด้วยความกล้าหาญ เครื่องอิสริยาภรณ์นี้โดยปกติแล้วจะถูกมอบให้โดยประธานาธิบดีสหรัฐอเมริกาในนามของรัฐสภาสหรัฐ เพราะเหรียญนี้ได้ถูกนำเสนอ"ในนามสภาคองเกรส" มันมักจะถูกเรียกอย่างไม่เป็นทางการว่า "เหรียญเกียรติยศแห่งรัฐสภา"(Congressional Medal of Honor) อย่างไรก็ตาม, ชื่ออย่างเป็นทางการของการปูนบำเหน็จนี้ในปัจจุบันคือ "มีเดล ออฟ ฮอนเนอร์" ภายในรหัสนามของสหรัฐ เหรียญนี้ได้ถูกเรียกว่า "มีเดล ออฟ ฮอนเนอร์" และไม่บ่อยมากนักคือ"เหรียญเกียรติยศแห่งรัฐสภา" การปูนบำเหน็จของสหรัฐได้รวมถึงมีเดล ออฟ ฮอนเนอร์ ซึ่งจะไม่มีชื่อที่ระบุเพียงในนาม และไม่มีตัวอักษรย่ออย่างเป็นทางการ ตัวอักษรย่อที่พบได้บ่อยมากที่สุดคือ "MOH" และ "MH"
มีทั้งหมดสามแบบของเหรียญนี้ แต่ละเหรีญนั้นจะมีไว้สำหรับกองทัพบก, กองทัพเรือ และกองทัพอากาศ บุคคลากรของเหล่านาวิกโยธิน และหน่วยยามฝั่งจะได้รับมอบในแบบของกองทัพเรือ มีเดล ออฟ ฮอนเนอร์ได้ถูกนำเสนอสำหรับกองทัพเรือในปี ค.ศ. 1861 ไม่นานตามมาด้วยในแบบของกองทัพบกในปี ค.ศ. 1862 มีเดล ออฟ ฮอนเนอร์เป็นเครื่องอิสริยาภรณ์การสู้รบที่เก่าแก่ที่สุดที่ถูกปล่อยออกมาอย่างต่อเนื่องของกองทัพสหรัฐ
โดยทั่วไปแล้ว ประธานาธิบดีสหรัฐจะเป็นผู้มอบเหรียญนี้ในพิธีอย่างเป็นทางการโดยมีจุดประสงค์เพื่อเป็นการขอบคุณต่อประชาชนชาวสหรัฐอเมริกา โดยมีการนำเสนอเกี่ยวกับทหารที่ปฏิบัติหน้าที่ได้อย่างดีภายหลังจากเสียชีวิตให้แก่บรรดาญาติพี่น้อง ตามที่สังคมประวัติศาสตร์มีเดล ออฟ ฮอนเนอร์แห่งสหรัฐอเมริกา (Medal of Honor Historical Society of the United States) มีมีเดล ออฟ ฮอนเนอร์จำนวน 3,524 เหรียญได้ถูกปูนบำเหน็จแก่บุคคลจำนวน 3,505 คน นับตั้งแต่การก่อตั้งเครื่องอิสริยาภรณ์นี้ กับมากกว่า 40% ของการปูนบำเหน็จสำหรับการปฏิบัติหน้าที่ในช่วงสงครามกลางเมืองอเมริกา
ในปี ค.ศ. 1990 รัฐสภาได้กำหนดวันที่ 25 มีนาคมเป็นประจำทุก ๆ ปี เป็น"วันเหรียญเกียรติยศแห่งชาติ" นับตั้งแต่ปี ค.ศ. 1948 มีเดล ออฟ ฮอนเนอร์และเครื่องอิสริยาภรณ์ทหารที่ได้ปฏิบัติหน้าที่ทั้งหมดที่ถูกมอบให้แก่สมาชิกทหารของกองทัพโดยไม่ว่าจะอยู่ในประจำการในหน่วยใดเหล่าทัพใดจะได้รับการคุ้มครองเป็นพิเศษภายใต้กฏหมายสหรัฐโดยไม่อนุญาตให้มีการตกแต่ง ซื้อขาย หรือผลิต ซึ่งรวมทั้งแพรแถบย่อหรือสัญลักษณ์ตราที่เกี่ยวข้องด้วย
โรคผิวหนังเกล็ดปลา

โรคผิวหนังเกล็ดปลา  เป็นกลุ่มของโรคผิวหนังทางพันธุกรรมอย่างหนึ่ง ผู้ป่วยจะมีผิวหนังหนา แห้ง แตกเป็นเกล็ดคล้ายเกล็ดปลา โรคในกลุ่มนี้มีมากกว่า 20 โรค มีความหลากหลายทั้งระดับความรุนแรง ลักษณะภายนอก พันธุกรรมที่เป็นสาเหตุ และรูปแบบการถ่ายทอด
ความหลากหลายของระดับความรุนแรงมีตั้งแต่แบบเป็นเล็กน้อยที่พบบ่อยที่สุด คือ โรคผิวหนังเกล็ดปลาแบบสามัญ (ichthyosis vulgaris) ซึ่งพบได้บ่อยที่สุดคือกว่า 95% ของผู้ป่วยโรคกลุ่มนี้ อาจถูกเข้าใจผิดว่าเป็นผิวหนังแห้งธรรมดา ไปจนถึงรุนแรงมากจนอาจเป็นอันตรายถึงชีวิต เช่น เด็กดักแด้ (harlequin-type ichthyosis) เป็นต้น
ทะเลโอลันด์

ทะเลโอลันด์  เป็นทางน้ำทางตอนใต้ของอ่าวบอทเนีย ระหว่างหมู่เกาะโอลันด์กับประเทศสวีเดน เชื่อมทะเลบอทเนียนกับบอลติกพรอเพอร์ ส่วนที่แคบที่สุดเรียกว่า เซาท์ควาร์เกน ร่องน้ำบริเวณก้อนทะเลโอลันด์ถือเป็นจุดที่ลึกที่สุดเป็นอันดับ 2 ของทะเลบอลติก มีความลึก 301 เมตร เป็นรอง ลันด์ซอร์ตดีป
เรือข้ามฟากระหว่างฟินแลนด์กับสวีเดนจะใช้ทะเลโอลันด์ในการสัญจร
วาการ์สชาพัต

วาการ์สชาพัต  เป็นเมืองขนาดใหญ่ที่สุดเป็นอันดับสี่ของประเทศอาร์มีเนีย และเป็นเทศบาลที่มีประชากรมากที่สุดในจังหวัดอาร์มาวีร์ ตั้งอยู่ราว ทางตะวันตกของเมืองหลวงเยเรวาน และราว ทางเหนือของพรมแดนปิดที่ติดต่อกับประเทศตุรกี เมืองนี้เป็นที่รู้จักในอีกชื่อคือ แอจมียัตซิน (Ejmiatsin, Echmiadzin และ Etchmiadzin; ,) ซึ่งเคยเป็นชื่อทางการของเมืองนี้ตั้งแต่ปี 1945 ถึง 1995 ทั้งสองชื่อยังคงปรากฏใช้สลับไปมาจนถึงปัจจุบัน รวมถึงในเอกสารของราชการ
เมืองนี้เป็นที่รู้จักมากจากอาสนวิหารแอจมียัตซิน และ พระอาณาจักรพระมารดาแห่งแอจมียัตซินอันศักดิ์สิทธิ์ ซึ่งเป็นศูนย์กลางของคริสตจักรอาร์มีเนียนอะพอสทอลิก เมืองนี้จึงถูกเรียกขานในเอกสารของตะวันตกว่าเป็น "เมืองศักดิ์สิทธิ์" และเป็น "เมืองหลวงด้านจิตวิญญาณ"  ของประเทศอาร์มีเนีย
เพทรัส

เพทรัส (คาธาเรวูซาและ, ;) เป็นเมืองใหญ่ที่สุดเป็นอันดับ 3 ของประเทศกรีซ เป็นเมืองหลวงของภูมิภาคเวสต์กรีซ ทางตอนเหนือของเพโลพอนนีส ราว ทางทิศตะวันตกของกรุงเอเธนส์ เมืองสร้างอยู่บนตีนเขาของภูเขาเพนาไคกอน มองเห็นอ่าวเพทรัส เมืองเพทรัสีประชากร 213,984 คน (ปี ค.ศ. 2011) เขตมหานครมีประชากร 260,308 คน และมีพื้นที่ครอบคลุม ประวัติศาสตร์การตั้งถิ่นฐานมีมายาวนาน 4 พันปี ในยุคโรมันเป็นศูนย์กลางคนหลากหลายเชื้อชาติในเมดิเตอร์เรเนียนตะวันออก
เมืองได้รับการขนานนามว่า "ประตูแห่งตะวันตกของกรีซ" เพทรัสเป็นศูนย์กลางการค้า มีท่าเรือที่เป็นจุดการค้าและส่งต่อไปยังอิตาลีและส่วนที่เหลือของยุโรปตะวันตก เมืองมีมหาวิทยาลัยรัฐ 2 แห่ง และอีกหนึ่งสถาบันทางด้านเทคโนโลยี 
ทุก ๆ ปี ในเดือนกุมภาพันธ์ เมืองจะมีการจัดงานเฉลิมฉลองของมวลชนที่เป็นหนึ่งในงานที่ใหญ่ที่สุดในยุโรป คือ งานเฉลิมฉลองของมวลชนเพทรัส (Patras Carnival) เพทรัสยังมีชื่อเสียงจากการสนับสนุนวัฒนธรรมพื้นเมืองทั้งทางด้านศิลปการแสดงและวรรณกรรมเมืองสมัยใหม่ เพทรัสเป็นเมืองหลวงทางวัฒนธรรมของยุโรป ปี 2006
ปิยะวัฒน์ อินทรพิมพ์

ปิยะวัฒน์ อินทรพิมพ์ เป็นนักฟุตบอลชาวไทย เล่นในตำแหน่งผู้รักษาประตู ปัจจุบันเล่นให้กับพัทยา ยูไนเต็ด ในไทยลีก 2 ก่อนหน้านี้เขาเคยเล่นให้กับไทยยูเนียน สมุทรสาคร, ศรีสะเกษ,ขอนแก่น, ภูเก็ต, สุพรรณบุรี และมหาสารคาม เอสบีที
ทางหลวงแผ่นดินหมายเลข 2050

ทางหลวงแผ่นดินหมายเลข 2050 สายอุบลราชธานี–เขมราฐ เริ่มจากเขตเทศบาลนครอุบลราชธานี อำเภอเมืองอุบลราชธานี จังหวัดอุบลราชธานี จากนั้นผ่านอำเภอเหล่าเสือโก้ก อำเภอดอนมดแดง อำเภอตระการพืชผล อำเภอกุดข้าวปุ้น สุดท้ายผ่านอำเภอเขมราฐ แล้วไปสิ้นสุดที่ทางหลวงแผ่นดินหมายเลข 202 ตำบลเขมราฐ อำเภอเขมราฐ จังหวัดอุบลราชธานี
เขตควบคุม.
ทางหลวงแผ่นดินหมายเลข 2050 แบ่งเขตการควบคุมออกเป็น 3 ตอน ได้แก่
แหล่งข้อมูลอื่น.
ระบบสารสนเทศโครงข่ายทางหลวง
รังสิมันต์ โรม

รังสิมันต์ โรม (เกิด 31 พฤษภาคม พ.ศ. 2535) ชื่อเล่น ใบพลู เป็นนักการเมืองชาวไทย ปัจจุบันดำรงตำแหน่งสมาชิกสภาผู้แทนราษฎรแบบบัญชีรายชื่อ สังกัดพรรคประชาชน อดีตดำรงตำแหน่งโฆษกพรรคก้าวไกล และผู้ช่วยเลขาธิการพรรคอนาคตใหม่ เขาเคยเป็นสมาชิกสภาผู้แทนราษฎรแบบบัญชีรายชื่อสังกัดพรรคอนาคตใหม่ และดำรงตำแหน่งประธานคณะกรรมาธิการความมั่นคงแห่งรัฐ กิจการชายแดนไทย ยุทธศาสตร์ชาติ และการปฏิรูปประเทศ นอกจากนี้ รังสิมันต์ยังดำรงตำแหน่งรองหัวหน้าพรรคประชาชนอีกด้วย
ประวัติ.
รังสิมันต์ โรม เป็นลูกครึ่งไทย-อเมริกัน เกิดเมื่อวันอาทิตย์ที่ 31 พฤษภาคม พ.ศ. 2535 ที่อำเภอกะทู้ จังหวัดภูเก็ต แต่ไปเติบโตที่จังหวัดนครศรีธรรมราช เป็นบุตรของมาร์ก โรม ชาวอเมริกัน และ นภาภรณ์ เฮาส์ จบมัธยมศึกษาที่โรงเรียนทวีธาภิเศก จบปริญญาตรีคณะนิติศาสตร์ มหาวิทยาลัยธรรมศาสตร์ ปัจจุบันกำลังศึกษาระดับปริญญาโทที่คณะนิติศาสตร์ มหาวิทยาลัยธรรมศาสตร์
การเคลื่อนไหวทางการเมือง.
รังสิมันต์ได้เคลื่อนไหวทางการเมืองกับกลุ่มศูนย์กลางนิสิตนักศึกษาเพื่อประชาธิปไตยแห่งประเทศไทย โดยเข้าร่วมกิจกรรมการทานแซนวิช เมื่อวันที่ 22 มิถุนายน พ.ศ. 2557 เนื่องในวาระครบรอบรัฐประหารของคณะรักษาความสงบแห่งชาติ 1 เดือน และเป็นนักเคลื่อนไหวกิจกรรมทางการเมืองในกลุ่มธรรมศาสตร์เสรีประชาธิปไตย โดยมีบทบาทในการส่งเสริมประชาธิปไตยในมหาวิทยาลัยและการเมืองในประเทศ โดยมีเพื่อนนักเคลื่อนเป็นจำนวนมากเข้าร่วมกลุ่ม 
ภายหลังรังสิมันต์ได้แยกทำกิจกรรมเคลื่อนไหวทางการเมืองมาภายหลังการจับกุมหน้าหอศิลป์เมื่อวันที่ 22 พฤษภาคม พ.ศ. 2558 ภายใต้ชื่อว่า กลุ่มขบวนการประชาธิปไตยใหม่ (NDM)
การทำงานด้านการเมือง.
รังสิมันต์ได้สมัครเป็นสมาชิกพรรคอนาคตใหม่พร้อมกับ ปิยรัฐ จงเทพ เมื่อวันที่ 27 ตุลาคม พ.ศ. 2561 โดยลงรับสมัครสมาชิกสภาผู้แทนราษฎรแบบบัญชีรายชื่อพรรคอนาคตใหม่ในลำดับที่ 16 ซึ่งรังสิมันต์ได้เป็นสมาชิกสภาผู้แทนราษฎร หลังการเลือกตั้งในวันที่ 24 มีนาคม พ.ศ. 2562
ภายหลังการยุบพรรคอนาคตใหม่ รังสิมันต์เป็นหนึ่งใน 54 อดีตสมาชิกสภาผู้แทนราษฎรพรรคอนาคตใหม่ ย้ายไปสังกัดพรรคก้าวไกล ร่วมกับ พิธา ลิ้มเจริญรัตน์ โดยได้รับตำแหน่งรองเลขาธิการ และโฆษกพรรคตามลำดับ ต่อมาในการเลือกตั้ง พ.ศ. 2566 เขาสมัครเป็นสมาชิกสภาผู้แทนราษฎรแบบบัญชีรายชื่อของพรรคก้าวไกล ลำดับที่ 8 อีกทั้งเขาได้ไปให้กำลังใจสมาชิกพรรคที่ลงสมัคร สมาชิกสภาผู้แทนราษฎรจังหวัดนครศรีธรรมราช ในวันที่ 3 เมษายน ปีเดียวกันอีกด้วย ปัจจุบันรังสิมันต์ดำรงตำแหน่งประธานคณะกรรมาธิการความมั่นคงแห่งรัฐ กิจการชายแดนไทย ยุทธศาสตร์ชาติและการปฏิรูปประเทศ และสภาผู้แทนราษฎร
สโมสรฟุตบอลแวนคูเวอร์ไวต์แคปส์

สโมสรฟุตบอลแวนคูเวอร์ไวต์แคปส์  เป็นสโมสรฟุตบอลจากเมืองแวนคูเวอร์ในประเทศแคนาดา ก่อตั้งในปี ค.ศ. 2009 ปัจจุบันเล่นอยู่ในเมเจอร์ลีกซอกเกอร์ ภูมิภาคตะวันตก
ป๊าด 888 แรงทะลุนรก

ป๊าด 888 แรงทะลุนรก คือ ภาพยนตร์ไทยแนวตลก กำกับภาพยนตร์โดย พจน์ อานนท์ ฉายครั้งแรกเมื่อ 6 ตุลาคม พ.ศ. 2559 ภาพยนตร์เรื่องนี้มีเนื้อหาเกี่ยวกับ รถโดยสารประจำทางสาย 8 เนื่องจากรถโดยสารประจำทางสายดังกล่าวมีเรื่องร้องเรียนในแง่ลบเกี่ยวกับการให้บริการเกี่ยวกับการขับรถประมาทหวาดเสียว ภาพยนตร์เรื่องนี้ถือเป็นภาพยนตร์ไทยที่ทำรายได้มากเป็นอันดับ 4 ประจำปี 2559 ในประเทศไทย สามารถทำเงินไป 30,291,070 บาท เป็นรอง "หลวงพี่แจ๊ส 4G", "แฟนเดย์..แฟนกันแค่วันเดียว" และ "ขุนพันธ์"
ทางหลวงแผ่นดินหมายเลข 2178

<ns>0</ns>
 <revision>
 <parentid>10836541</parentid>
 <timestamp>2024-11-10T07:52:12Z</timestamp>
 <contributor>
 <username>Mamonnod</username>
 </contributor>
 <minor />
 <origin>11917195</origin>
 <model>wikitext</model>
 <format>text/x-wiki</format>
ทางหลวงแผ่นดินหมายเลข 2178 สายวารินชำราบ-เบญจลักษ์ เริ่มจากเขตเทศบาลเมืองวารินชำราบ อำเภอวารินชำราบ จังหวัดอุบลราชธานี จากนั้นผ่านอำเภอสำโรง จังหวัดอุบลราชธานี อำเภอโนนคูณ จังหวัดศรีสะเกษสุดท้ายผ่านอำเภอเบญจลักษ์ จังหวัดศรีสะเกษแล้วไปสิ้นสุดที่ ทางหลวงแผ่นดินหมายเลข 2085 ตำบลหนองงูเหลือม อำเภอเบญจลักษณ์ จังหวัดศรีสะเกษ มีระยะทางประมาณ 45.579 กิโลเมตร เป็นถนนขนาด 4 ช่องจราจร ยกเว้นช่วงเทศบาลเมืองวารินชำราบ มีขนาด 2 ช่องจราจร
เขตควบคุม.
ทางหลวงแผ่นดินหมายเลข 2178 แบ่งเขตการควบคุมออกเป็น 1 ตอน ได้แก่
แหล่งข้อมูลอื่น.
ระบบสารสนเทศโครงข่ายทางหลวง
สวิงเอนเตอร์เทนเมนต์

สวิงเอนเตอร์เทนเมนต์ (เกาหลี: ) เป็นบริษัทการบันเทิงเกาหลีใต้ ก่อตั้งเมื่อเดือนมิถุนายน 2018 เป็นค่ายเพลงของไอโอไอ, วอนนาวัน, เอ็กซ์วัน ปัจจุบันได้ดูแล คิม แจ-ฮวัน, นัตตี้ และ ไอซ์วัน (ร่วมกับ Off the record entertainment)
ประวัติ.
ในเดือนมิถุนายน 2018 สโตนมิวสิกเอนเตอร์เทนเมนต์ก่อตั้งค่ายเพลงสวิงเอนเตอร์เทนเมนต์ เพื่อบริหารกลุ่มวอนนาวัน หลังสิ้นสุดสัญญากับวายเอ็มซีเอนเตอร์เทนเมนต์ โดยมี ชิน ดง-อิล (อดีตผู้จัดการของวายเอ็มซีเอนเตอร์เทนเมนต์) เป็นหัวหน้าใหญ่ของค่ายเพลง
เริ่มตั้งแต่วันที่ 1 มิถุนายน วอนนาวันจะอยู่ภายใต้สังกัดสวิงเอนเตอร์เทนเมนต์ ค่ายเพลงที่จัดตั้งขึ้นเฉพาะสำหรับกลุ่ม หลังจากสัญญาของพวกเขากับวายเอ็มซีเอนเตอร์เทนเมนต์สิ้นสุดลง ข้อตกลงใหม่นี้ยังคงรักษาความเป็นหุ้นส่วนกับวายเอ็มซีอยู่
หลังการสิ้นสุดวงของวอนนาวัน คิม แจ-ฮวันเซ็นสัญญากับสวิงเอนเตอร์เทนเมนต์ในปี 2019
3 ปีหลังจากการสิ้นสุดวง ไอโอไอเตรียมกลับมาอีกครั้งในเดือนธันวาคม 2019 ด้วยสมาชิกทั้งหมด 11 คนและบริหารร่วมกันโดยสวิงเอนเตอร์เทนเมนต์ และสตูดิโอบลู
หลังจบรายการ "พรอดิวซ์เอ็กซ์ 101" เอ็กซ์วันจะอยู่ในภายใต้สังกัดสวิงเอนเตอร์เทนเมนต์ และเปิดตัวเมื่อวันที่ 27 สิงหาคม 2019
โดยในวันที่ 1 เมษายน 2020 สวิงเอนเตอร์เทนเมนต์ร่วมกับออฟเดอะเรคคอร์ดได้เข้ามาดูแลกิจกรรมของไอซ์วัน
ศิลปิน.
กลุ่ม
เดี่ยว
ปาตริก ชิก

ปาตริก ชิก (เกิดวันที่ 24 มกราคม ค.ศ. 1996) เป็นนักฟุตบอลชาวเช็ก ปัจจุบันเล่นในตำแหน่งกองหน้าให้กับไบเออร์เลเวอร์คูเซินในบุนเดิสลีกาและทีมชาติเช็กเกีย
"ข้อมูลล่าสุดเมื่อวันที่ 7 กันยายน ค.ศ. 2019"
เกียรติประวัติ.
สปาร์ตาปราฮา
ไบเออร์ 04 เลเวอร์คูเซิน
รางวัลส่วนตัว
ไทยแลนด์ อเมเจอร์ลีก ฤดูกาล 2562 – โซนภาคตะวันตก

ไทยแลนด์ อเมเจอร์ลีก ฤดูกาล 2562 โซนภาคตะวันตก เป็นส่วนหนึ่งของการแข่งขันฟุตบอลสมัครเล่นไทยแลนด์ อเมเจอร์ลีก ประจำ พ.ศ. 2562 จัดการแข่งขันโดยสมาคมฟุตบอลแห่งประเทศไทย การแข่งขันจะแบ่งออกเป็น 2 โซนย่อยได้แก่ภาคตะวันตกตอนบน และภาคตะวันตกตอนล่าง สโมสรชนะเลิศและรองชนะเลิศจากแต่ละโซนย่อยจะแข่งขันเพื่อชิงอันดับที่ 1 ถึง 4 ประจำโซนภาคตะวันตกเพื่อคัดเลือกทีมขึ้นสู่ไทยลีก 4 โซนภาคตะวันตก สโมสรที่ชนะเลิศในโซนภาคตะวันตกจะแข่งขันในระดับประเทศกับสโมสรชนะเลิศจากอีก 5 โซนที่เหลือ
รูปแบบการแข่งขัน.
การแข่งขันยังคงใช้รูปแบบเดียวกับฤดูกาล 2561 โดยแบ่งออกเป็นสองโซนย่อยได้แก่ภาคตะวันตกตอนบนและภาคตะวันตกตอนล่าง การแข่งขันในแต่ละโซนย่อยจะแบ่งออกเป็นรอบคัดเลือก รอบมินิลีก และรอบชิงชนะเลิศ ในรอบคัดเลือก สโมสรจะแบ่งออกเป็นกลุ่มและแข่งขันกันเพื่อคัดเลือกสโมสร 8 สโมสรเข้าแข่งขันในรอบมินิลีก ซึ่งจะแบ่งออกเป็นกลุ่มละ 4 สโมสร แข่งขันกันแบบพบกันหมด สโมสรที่ชนะเลิศจากแต่ละกลุ่มจะแข่งขันในรอบชิงชนะเลิศประจำโซนย่อยก่อนจะชิงชนะเลิศและชิงอันดับที่ 3 ประจำโซนภาคตะวันตก
สโมสรที่เข้าแข่งขัน.
ในฤดูกาล 2562 มีสโมสรเข้าแข่งขันจำนวน 36 สโมสร โดยแบ่งออกเป็นภาคตะวันตกตอนบน 18 สโมสร และภาคตะวันตกตอนล่าง 18 สโมสร
<templatestyles src="Col-begin/styles.css"/>
สนามแข่งขัน.
การแข่งขันในโซนภาคตะวันตกใช้สนามแข่งขันในจังหวัดต่าง ๆ ดังนี้
การแข่งขันในโซนภาคตะวันตกตอนบน.
สโมสร 18 สโมสรที่เข้าแข่งขันจะแบ่งออกเป็น 6 กลุ่ม กลุ่มละ 3 สโมสรได้แก่เอ 1 ถึงเอ 3 และบี 1 ถึงบี 3 แต่ละสโมสรจะแข่งขันแบบพบกันหมดในแต่ละกลุ่ม โดยสโมสรที่ชนะเลิศจะผ่านเข้าสู่รอบมินิลีกร่วมกับรองชนะเลิศที่ดีที่สุด (เอ 1 ถึงเอ 3 และบี 1 ถึงบี 3) การจับสลากแบ่งสายมีขึ้นในวันที่ 18 กรกฎาคม 2562 ที่การกีฬาแห่งประเทศไทย
รอบมินิลีก.
<section begin="บน-เอ"/><section end="บน-เอ"/>
<section begin="บน-บี"/><section end="บน-บี"/>
การแข่งขันในโซนภาคตะวันตกตอนล่าง.
เนื่องจากจำนวนสโมสรที่เข้าแข่งขันในภาคตะวันตกตอนล่างเท่ากับภาคตะวันตกตอนบน การแข่งขันจึงใช้ลักษณะแบบเดียวกัน การจับสลากแบ่งสายมีขึ้นในวันที่ 18 กรกฎาคม 2562 ที่การกีฬาแห่งประเทศไทย
รอบมินิลีก.
<section begin="ล่าง-เอ"/><section end="ล่าง-เอ"/>
<section begin="ล่าง-บี"/><section end="ล่าง-บี"/>
หมายเหตุ.
<templatestyles src="Reflist/styles.css" />
ศาสตรา ศรีปาน

ศาสตรา ศรีปาน (เกิด 4 มิถุนายน พ.ศ. 2525) ชื่อเล่น กอล์ฟ เป็นนักธุรกิจและนักการเมืองชาวไทย ปัจจุบันดำรงตำแหน่งเป็นสมาชิกสภาผู้แทนราษฎรจังหวัดสงขลา สังกัดพรรครวมไทยสร้างชาติ
ประวัติ.
ศาสตรา เกิดวันที่ 4 มิถุนายน พ.ศ. 2525 เป็นบุตรนายชัยเวทย์ และ นางกัลยา ศรีปาน (สกุลเดิม: บุญเลิศ) สถานภาพโสด
สำเร็จการศึกษาระดับประถมศึกษา จากโรงเรียนแสงทองวิทยา ระดับมัธยมศึกษา จากโรงเรียนหาดใหญ่วิทยาลัย และระดับปริญญาตรี ศิลปศาสตรบัณฑิต สาขาภาษาอังกฤษธุรกิจ จากมหาวิทยาลัยหาดใหญ่
การทำงาน.
ศาสตราเป็นนักธุรกิจเจ้าของกิจการ ทั้งในประเทศไทยและต่างประเทศ รวมถึงการเป็นผู้บริหารโรงเรียน ทั้งโรงเรียนบุญเลิศนุสรณ์ และ โรงเรียนศรีปัญญานุรักษ์ 
งานการเมือง.
ศาสตรา ได้รับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2562 สังกัดพรรคพลังประชารัฐ โดยสามารถเอาชนะนายภิรพล ลาภาโรจน์กิจ จากพรรคประชาธิปัตย์ ไปได้ และได้รับเลือกติดต่อกัน รวม 2 สมัย
สมาชิกสภาผู้แทนราษฎร.
ศาสตรา ศรีปาน ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
กระแสวิพากษ์วิจารณ์.
เจ้าของวาทกรรม "ประชาชนโง่ เราจะตายกันหมด" โดยเขาได้โพสต์ข้อความนี้ในเพจเฟสบุ๊คของเขา จนเกิดเป็นกระแสวิพากษ์วิจารณ์กันเป็นจำนวนมาก และเขาได้ออกมาขอโทษในภายหลัง
วอลเลย์บอลหญิงเนชันส์ลีก 2021

วอลเลย์บอลหญิงเนชันส์ลีก 2021  เป็นการแข่งขันครั้งที่ 3 ของวอลเลย์บอลหญิงเนชันส์ลีก ซึ่งเป็นการแข่งขันวอลเลย์บอลหญิงระดับนานาชาติประจำปี ในปีนี้เดิมมีกำหนดเริ่มแข่งขันเร็วกว่าครั้งก่อนหน้าเนื่องจากกีฬาโอลิมปิกฤดูร้อน 2020 ในเดือนกรกฎาคม การแข่งขันรอบแรกจะจัดขึ้นห้าสัปดาห์ระหว่างวันที่ 19 พฤษภาคม ถึง 21 มิถุนายน ค.ศ. 2020
รอบสุดท้ายมีกำหนดจัดขึ้นระหว่างงวันที่ 1 ถึง 5 กรกฎาคม แต่เมื่อวันที่ 13 มีนาคม ค.ศ. 2020 สหพันธ์ได้ตัดสินใจที่จะเลื่อนการแข่งขันเนชันส์ลีกออกไปหลังจากการแข่งขันโอลิมปิกฤดูร้อน 2020 เนื่องจากการระบาดทั่วของโควิด-19 หลังจากนั้นในวันที่ 8 พฤษภาคม สหพันธ์ได้ยกเลิกเนชันส์ลีกครั้งที่สามไปเป็นปีหน้าโดยอิตาลีและจีนยังเป็นประเทศเจ้าภาพในรอบชิงชนะเลิศอยู่เหมือนเดิม และในวันที่ 12 มีนาคม ค.ศ. 2021 สหพันธ์ได้ประกาศให้เมืองรีมีนี ประเทศอิตาลี เป็นประเทศเจ้าภาพทั้งประเภททีมชายและทีมหญิง
ทีมที่เข้าร่วมแข่งขัน.
ในครั้งนี้มี 16 ทีมที่เข้าร่วมการแข่งขัน โดย 12 ทีมเป็นทีมหลัก และอีก 4 ทีมเป็นทีมท้าทาย (Challenger) จะสามารถตกชั้นได้ แคนาดาในฐานะผู้ชนะแชลเลนเจอร์คัพ 2019 ได้รับสิทธิ์ในการเข้าร่วมแข่งขันแทนที่บัลแกเรียซึ่งเป็นทีมท้าทายอันดับสุดท้ายจากครั้งที่แล้ว
รูปแบบการแข่งขัน.
โดย 16 ทีมที่เข้าร่วมจะแข่งขันในรูปแบบพบกันหมด ทุกทีมต้องเล่น 3 นัดในแต่ละสัปดาห์และแข่งขัน 5 สัปดาห์ทั้งหมด 120 นัด เมื่อจบการแข่งขัน 4 อันดับแรกจากรอบแรกจะผ่านเข้ารอบสุดท้าย การตกชั้นจะพิจารณาเฉพาะทีมท้าทาย 4 ทีมเท่านั้น ในปีนี้จะไม่มีการตกชั้นเนื่องจากการยกเลิกวอลเลย์บอลหญิงแชลเลนเจอร์คัพ 2021
ในครั้งนี้ 4 ทีมที่ดีที่สุดในรอบแรกจะผ่านเข้ารอบรองชนะเลิศ ซึ่งรอบรองชนะเลิศทีมที่ชนะผ่านเข้าสู่รอบชิงชนะเลิศ ส่วนทีมที่แพ้จะต้องแข่งรอบชิงอันดับที่ 3
อันดับการแข่งขัน.
<templatestyles src="Col-begin/styles.css"/>
รางวัล.
<templatestyles src="Col-begin/styles.css"/>
เจ้าฟ้าหลวงอัตถวรปัญโญ

สมเด็จเจ้าฟ้าอัตถวรปัญโญ หรือ เจ้าฟ้าอัตถวรปัญโญ เป็นเจ้าผู้ครองนครน่าน องค์ที่ 57 และองค์ที่ 7 แห่งราชวงศ์ติ๋นมหาวงศ์ ขึ้นปกครองนครน่านสืบต่อจากเจ้ามงคลวรยศ เจ้าผู้ครองนครน่าน องค์ที่ 56 ผู้เป็นพระมาตุลา (น้าชาย) และทรงเป็นพระปนัดดาในพระเจ้าหลวงติ๋นมหาวงศ์ เจ้าผู้ครองนครน่าน องค์ที่ 51 และปฐมกษัตริย์แห่งราชวงศ์ติ๋นมหาวงศ์ ต่อมาในปี พ.ศ. 2347 พระบาทสมเด็จพระพุทธยอดฟ้าจุฬาโลกมหาราช พระมหากษัตริย์ไทย รัชกาลที่ 1 แห่งราชวงศ์จักรี ทรงพระกรุณาโปรดเกล้าฯ พระราชทานเลื่อนพระเกียรติยศขึ้นเป็น สมเด็จเจ้าฟ้าเมืองน่าน
พระประวัติ.
สมเด็จเจ้าฟ้าอัตถวรปัญโญ มีพระนามเดิมว่า เจ้าน้อยอัตถะ ประสูติ ณ เมืองเทิง เขตนครน่าน เป็นราชโอรสพระองค์เดียวในพ่อเจ้าสุทธะกับแม่เจ้ากรรณิกา (เจ้านางจากตระกูลไทลื้อ) ทรงเป็นพระนัดดา (หลานปู่/ย่า) ในเจ้าไชยราชากับแม่เจ้านางเทพ และเป็นพระปนัดดา (เหลน) ในพระหลวงติ๋นมหาวงศ์ เจ้าผู้ครองนครน่าน องค์ที่ 51 และปฐมกษัตริย์แห่งราชวงศ์ติ๋นมหาวงศ์ และเป็นพระภาติยะ (หลานลุง) ในพระเจ้าอริยวงษ์ เจ้าผู้ครองนครน่าน องค์ที่ 52 ทรงได้ขึ้นเสวยราชย์สมบัตินครน่านสืบต่อจากพระเจ้ามงคลวรยศ เจ้าผู้ครองนครน่าน องค์ที่ 56 ผู้เป็นพระมาตุลา (น้าชาย) ในปี พ.ศ. 2329
ต่อมาในปี พ.ศ. 2331 เดือน 9 ลง 13 ค่ำ เจ้าอัตถวรปัญโญ เจ้าเมืองน่าน ได้นำเจ้านายบุตรหลานแสนท้าวขุนนางในราชสำนักเมืองน่านเสด็จลงไปเฝ้าพระบาทสมเด็จพระพุทธยอดฟ้าจุฬาโลกมหาราช ณ กรุงรัตนโกสินทร์ เพื่อขอเป็นข้าขอบขัณฑสีมาเมืองประเทศราช ก็ทรงพระกรุณาโปรดเกล้าฯ สถาปนาเจ้าอัตถวรปัญโญ ขึ้นเป็น พระยาอัตถวรปัญโญ พระยาน่าน (พ.ศ. 2331 - พ.ศ. 2347) ต่อมาในปี พ.ศ. 2347 ทรงพระกรุณาโปรดเกล้าฯ เลื่อนพระอิสริยยศ พระยาอัตถวรปัญโญ พระยาน่าน ขึ้นเป็น สมเด็จเจ้าฟ้าอัตถวรปัญโญ สมเด็จเจ้าฟ้าเมืองน่าน (พ.ศ. 2347 - พ.ศ. 2353)
พิราลัย.
เจ้าฟ้าหลวงอัตถวรปัญโญ ได้สนองพระเดชพระคุณด้วยความจงรักภักดี กระทั่งถึงวันพฤหัสบดี เดือน 9 แรม 13 ค่ำ ปีมะเส็ง เอกศก พ.ศ. 2352 เวลา 3 ยาม 7 บาท พระบาทสมเด็จพระพุทธยอดฟ้าจุฬาโลกมหาราช เสด็จสวรรคต สิริพระชนมพรรษาได้ 74 พรรษา ต่อมาในปี พ.ศ. 2352 ปีกดซะง้า ไทยใต้ปีมะเมีย โทศก เดือน 12 ขึ้น 10 ค่ำ เจ้าฟ้าหลวงอัตถวรปัญโญ ได้เสด็จลงไปมาร่วมพระราชพิธีถวายพระเพลิงพระบรมศพ ณ กรุงรัตนโกสินทร์ แต่ยังไม่ทันถึง เจ้าฟ้าหลวงอัตถวรปัญโญก็เกิดประชวรโรคาพยาธิและถึงแก่พิราลัย เมื่อวันที่ 23 มกราคม พ.ศ. 2352 (นับเป็นปีปัจจุบัน คือ พ.ศ. 2353) ยามใกล้รุ่ง รวมระยะเวลาที่ทรงครองเมืองนครน่าน 25 ปี (ทรงดำรงอิสริยยศ: สมเด็จเจ้าฟ้าเมืองน่าน 5 ปี, เจ้าพระยาน่าน 17 ปี และทรงได้เป็นเจ้าเมืองน่านภายใต้การปกครองของพม่า ที่ตั้งอยู่เมืองเทิง (เขตเมืองน่านในอดีต) 3 ปี รวมระยะเวลา 25 ปี) และได้ถวายเพลิงพระศพเจ้าฟ้าหลวงอัตถวรปัญโญ ณ กรุงรัตนโกสินทร์
พระชายา พระโอรส พระธิดา.
สมเด็จเจ้าฟ้าอัตถวรปัญโญมีพระมเหสี พระชายา 4 องค์ และพระโอรส/พระธิดา รวม 14 พระองค์ มีรายพระนามตามลำดับ ดังนี้
 - ไม่มีประสูติกาล
พระกรณียกิจ.
ในปี พ.ศ. 2331 หลังจากที่ เจ้าฟ้าอัตถวรปัญโญ ได้ลงมาเฝ้าพระบาทสมเด็จพระพุทธยอดฟ้าจุฬาโลกมหาราช เพื่อขอเป็นข้าขอบขัณฑสีมา ก็ได้กราบบังคมทูลลากลับบ้านเมือง ในครั้งนั้นเจ้าฟ้าอัตถวรปัญโญ ยังมิได้เข้าไปอยู่ในตัวเมืองน่านเนื่องจากคัวเมืองน่านยังรกร้างอยู่ จึงได้ย้ายไปอาศัยอยู่ตามที่ต่าง ๆ เช่น บ้านติ๊ดบุญเรือน ที่เมืองแก้ว (อำเภอนาน้อย) และที่เมืองพ้อ (อำเภอเวียงสา)
มธุรสโลกันตร์

มธุรสโลกันตร์ เป็นละครในชุด "สุภาพบุรุษจอมโจร" เป็นละครแนวแอ็คชั่น โรแมนติก ดราม่าสอดแทรกแนวคิด ความรัก มิตรภาพ และ การเสียสละเพื่อบ้านเมืองประเทศชาติ โดยมีการถ่ายทอดเรื่องราวความรัก
ของสุภาพบุรุษจอมโจรและหม่อมหลวงจอมแก่นซึ่งเป็นลูกสาวเพียงคนเดียวของท่านทูตให้พ้นจากภัยอันตราย ดัดแปลงมาจากนวนิยายของอุมาริการ์ และบทโทรทัศน์ของแพรพริมาผลิตโดยบริษัท พอดีคำ เอ็นเทอร์เทนเม้นท์ จำกัด กำกับการแสดง แผ่นดิน ประสงค์สันติ
 ถูกนำมาสร้างเป็นละครโทรทัศน์ไทยเป็นครั้งแรกเมื่อในปี พ.ศ. 2562 ออกอากาศทางช่อง 7HD นำแสดงโดย ภัทรเดช สงวนความดี , มุกดา นรินทร์รักษ์ , รพีภัทร เอกพันธ์กุล , ยศวรรธน์ ทะวาปี , ภัณฑิรา พิพิธยากร ออกอากาศทุกวันศุกร์-เสาร์-อาทิตย์ เวลา 20.30 น. เริ่มเสนอเป็นตอนแรกวันศุกร์ ที่ 27 กันยายน พ.ศ. 2562 ต่อจากละครดวงใจขบถ
เรตติ้งตอนอวสานของเรื่องเฉลี่ยรวมทั้งประเทศ คือ 11.1 เรตติ้งในกรุงเทพมหานครสูงถึง 8.4 กลายเป็นละครที่ทำเรตติ้งในเขตกรุงเทพ สูงที่สุดในช่อง 7HD ของปี 2562 ส่วนทางออนไลน์ ข้อมูลจาก Nielsen ระบุว่า "มธุรสโลกันตร์" มีตัวเลขผู้ชมมากกว่า 18 ล้านครั้ง จากจำนวนผู้ชมที่ไม่ซ้ำ (Unique Audience) 1.1 ล้านคน ผ่านทางช่องทางเว็บไซต์ Bugaboo รวมถึงละครยังติดเทรนด์ทวิตเตอร์ทั้งไทยและโลกเมื่อออกอากาศสดด้วย
มีฮาอิล คาลาชนิคอฟ

พลโท มีฮาอิล ตีโมเฟเยฟวิช คาลาชนิคอฟ (#เปลี่ยนทาง , ; 10 พฤศจิกายน ค.ศ. 1919 – 23 ธันวาคม ค.ศ. 2013) เป็นนายพลชาวรัสเซีย นักประดิษฐ์ ทหารช่างวิศวกร นักเขียน และนักออกแบบอาวุธขนาดเล็ก เขาได้มีชื่อเสียงมากที่สุดจากการพัฒนาปืนไรเฟิลจู่โจมเอเค 47 และได้พัฒนามันขึ้นเป็นรุ่นเอเคเอ็ม และเอเค-74 เช่นเดียวกับปืนกลพีเคและปืนกลเบาอาร์พีเค
ประวัติ.
มีฮาอิล ทิโมเฟเยฟวิช คาลาชนิคอฟ เกิดที่หมู่บ้าน ครูยา เทือกเขาอัลไต กาไรในปัจจุบันอยู่ในจังหวัดอัลไต แคว้นเคเมโรโว สาธาณรัฐอัลไต เป็นลูกคนที่ 17 จากทั้งหมด 19 คน ซึ่งมีแม่ชื่ออเล็กซานดาร์ คาลาชนิคอฟวา (ที่ที่คนมักเรียกว่า คาเวริน่า) กับ ทิโมเฟย์ คาลาชนิคอฟIn ในปี 1930 พ่อของเขาได้ถูกทางการยึดทรัพย์ และทางครอบครัวได้ตกเป็นนักโทษกูลักจึงได้ย้ายไปที่หมู่บ้านแนิเชนยายาคโคครอฟวายา แคว้น นิเชนนียายา โมคฮอฟวายา แคว้นโตมุสต์
ฮิว กรอสเวอร์เนอร์ ดยุกที่ 7 แห่งเวสต์มินสเตอร์

ฮิว กรอสเวอร์เนอร์ ดยุกที่ 7 แห่งเวสต์มินสเตอร์  เกิดเมื่อวันที่ 29 มกราคม 2534 ณ เวสต์มินสเตอร์ ลอนดอน ประเทศอังกฤษ เป็นบุตรชายของ เกราล์ด กรอสเวอร์เนอร์ ดยุกที่ 6 แห่งเวสต์มินสเตอร์ และ นาตาเลีย กรอสเวอร์เนอร์ ดัชเชสแห่งเวสต์มินสเตอร์ ฮิว กรอสเวอร์เนอร์ ดำรงตำแหน่งเป็น ดยุกที่ 7 แห่งเวสต์มินสเตอร์ ภายหลังการถึงแก่กรรมของบิดาในปี 2559 ครอบครัวของเขาประกอบธุรกิจเป็นเจ้าของที่ดินและนักธุรกิจคนสำคัญของประเทศอังกฤษ ทรัพย์สินของเขามีมากถึง 10,100 ล้านปอนด์ (430,000 ล้านบาท) และถูกจัดเป็นบุคคลที่ร่ำรวยมากที่สุดในโลกในอายุไม่เกิน 30 ปี เขายังสืบสายพระโลหิตมาจาก จักรพรรดินิโคลัสที่ 1 แห่งรัสเซีย ผ่านทางสายมารดา 
ฮิว กรอสเวอร์เนอร์ ดยุกที่ 7 แห่งเวสต์มินสเตอร์ กำลังคบหาดูใจกับ แฮเรียต ทอมริสัน ถึงทั้ง 2 เจอกันเนื่องจากศึกษามหาวิทยาลัยเดียวกัน นอกจากนี้ ฮิว กรอสเวอร์เนอร์ ดยุกที่ 7 แห่งเวสต์มินสเตอร์ ยังเป็นพระบิดาทูลหัวให้กับ เจ้าชายจอร์จแห่งเวลส์ พระโอรสพระองค์แรกใน เจ้าชายแห่งเวลส์ มกุฎราชกุมาร และ เจ้าหญิงแห่งเวลส์ มกุฎราชกุมารี เนื่องจากครอบครัวของเขามีความเกี่ยวข้องกับ ราชวงศ์สหราชอาณาจักร อาทิ ลีโอนอรา แอนสัน เคาน์เตสแห่งลิชฟิลด์ ซึ่งเป็นป้าแท้ๆของเขา ได้สมรสกับ แพทริก แอนสัน เอิร์ลที่ 5 แห่งลิชฟิลด์ พระโอรสใน เจ้าหญิงแอนน์แห่งเดนมาร์ก ผู้เป็นธิดาใน จอห์น โบวส์-ลีออน พระเชษฐาแท้ๆใน สมเด็จพระราชินีเอลิซาเบธ พระราชชนนี
แทมมี อับราฮัม

แทมมี อับราฮัม (เกิดวันที่ 2 ตุลาคม ค.ศ. 1997) เป็นนักฟุตบอลชาวอังกฤษ ปัจจุบันเล่นในตำแหน่งกองหน้าให้แก่โรมาในเซเรียอา และทีมชาติอังกฤษ
อับราฮัม เป็นผู้เล่นที่มาจากทีมเยาวชนของเชลซี เขาได้เลื่อนมาเล่นให้กับทีมชุดใหญ่ใน ค.ศ. 2016 ก่อนที่จะถูกปล่อยยืมตัวให้กับบริสตอลซิตีในแชมเปียนชิป ในช่วงนั้น เขาได้รับรางวัลผู้เล่นยอดเยี่ยม ผู้เล่นเยาวชนยอดเยี่ยม และดาวซัลโว ทำให้เขากลายเป็นผู้เล่นคนแรกของบริสตอลที่สามารถคว้าถึงสามรางวัลในหนึ่งฤดูกาล ต่อมาเขาถูกปล่อยยืมตัวอีกครั้งให้กับสวอนซีซิตี ซึ่งจบฤดูกาลด้วยการตกชั้นจากพรีเมียร์ลีก ต่อมาใน ค.ศ. 2018 เขาถูกปล่อยยืมตัวให้กับแอสตันวิลลา และเป็นผู้เล่นคนแรกนับตั้งแต่ปี 1977 ที่ยิงถึง 25 ประตูในการเล่นหนึ่งฤดูกาลให้กับวิลลา
อับราฮัม เคยลงเล่นให้กับทีมชาติอังกฤษ รุ่นอายุไม่เกิน 18 ปี ในการแข่งขันฟุตบอลชิงแชมป์แห่งชาติยุโรปในปี 2017 ซึ่งจัดขึ้นที่โปแลนด์ ต่อมาในเดือนพฤศจิกายน ค.ศ. 2017 เขาได้ลงเล่นให้กับทีมชาติชุดใหญ่เป็นครั้งแรก
สโมสร.
เชลซี.
หลังจากที่ถูกปล่อยยืมตัวถึงสามครั้ง อับราฮัมได้กลับสู่เชลซี ซึ่งเขาได้รับเสื้อหมายเลข 9 ซึ่งเคยเป็นหมายเลขของ จิมมี โฟลยด์ ฮัสเซิลบังก์, กันลูคา วีอัลลี, เฟร์นันโด ตอร์เรส, มาร์ก สตีน และ เอร์นัน เกรสโป
เขาลงเล่นเป็นตัวสำรองนัดแรกของฤดูกาลในยูฟ่าซูเปอร์คัพ 2019 พบกับ ลิเวอร์พูล ในวันที่ 14 สิงหาคม โดยในช่วงของการยิงลูกโทษ อับราฮัมยิงไปติดเซฟของอาเดรียน สุดท้าย เชลซีพ่ายแพ้ในการยิงลูกโทษ 5–4 เหตุการณ์ครั้งนั้น ทำให้เขาถูกโจมตีในทวิตเตอร์ สิบวันถัดมา อับราฮัม ทำประตูแรกในสีเสื้อเชลซี นัดที่บุกไปชนะนอริชซิตี 3–2 และในเดือนถัดมา อับราฮัม ยิงแฮตทริกและทำเข้าประตูตัวเอง ในนัดที่เชลซีบุกไปเอาชนะ วุลเวอร์แฮมป์ตันวอนเดอเรอส์ 5–2 เหตุการณ์ครั้งนั้น ทำให้เขากลายเป็นผู้เล่นอายุน้อยที่สุดที่ยิงสามประตูต่อหนึ่งนัดในพรีเมียร์ลีก โดยมีอายุเพียง 21 ปี 347 วัน
ทีมชาติ.
วันที่ 2 พฤศจิกายน ค.ศ. 2017 อับราฮัม เป็นหนึ่งในสามผู้เล่นหน้าใหม่ ที่ถูกเรียกตัวติดทีมชาติอังกฤษ ในเกมกระชับมิตร นัดที่พบกับเยอรมนีและบราซิล ต่อมาในวันที่ 10 พฤศจิกายน เขาได้ลงเล่นให้กับทีมชาติชุดใหญ่เป็นครั้งแรก ในนัดที่ อังกฤษ เสมอกับ เยอรมนี ที่สนามกีฬาเวมบลีย์ 0–0
 "ณ วันที่ 18 พฤษภาคม ค.ศ. 2025"
 "ณ วันที่ 14 พฤศจิกายน 2019"
 "ณ วันที่ 14 พฤศจิกายน 2019"
เกียรติประวัติ.
แอสตันวิลลา
โรมา
ทีมชาติอังกฤษ รุ่นอายุไม่เกิน 21 ปี
รางวัลส่วนตัว
ซีอาร์อาร์ซีฉางชุนเรลเวย์วีฮิเคิลส์

ซีอาร์อาร์ซี ฉางชุน เรลเวย์ วีฮิเคิล (อังกฤษ: CRRC Changchun Railway Vehicles) เป็นบริษัทผลิตขบวนรถไฟสัญชาติจีน โดยเป็นบริษัทลูกของบริษัท ซีอาร์อาร์ซี จำกัด ในขณะที่บริษัท ซีอาร์วี ถือกำเนิดขึ้นในปี 2002 ก็ได้เริ่มก่อตั้งบริษัทที่มีชื่อว่า บริษัท ฉางชุนคาร์ จำกัด เมื่อปี 1954. ต่อมาบริษัทได้กลายเป็นส่วนหนึ่งของบริษัท ซีเอ็นอาร์ ก่อนที่จะควบรวมกิจการกับบริษัท ซีเอสอาร์ จำกัด เพื่อก่อตั้งบริษัท ซีอาร์อาร์ซี ในปัจจุบัน. โดยได้ทำการผลิตขบวนรถไฟที่มีความหลากหลายสำหรับลูกค้าในประเทศจีนและต่างประเทศรวมทั้งหัวรถจักร, รถโดยสาร, หัวรถจักรไอน้ำ, รถไฟฟ้าขนส่งมวลชนและรถรางเบา โดยได้จัดตั้งการถ่ายโอนเทคโนโลยีความร่วมมือกับผู้ผลิตหลากหลาย ได้แก่ บอมบาร์ดิเอร์ ทรานสปอร์ตเทชั่น, อัลสตอม และ ซีเมนส์โมบิลิตี้
การใช้งาน.
ประเทศไทย
ต่างประเทศ
บอมบาร์ดิเอร์ โมเวีย

บอมบาร์ดิเอร์ / อัลสตอม โมเวีย (อังกฤษ: Bombardier / Alstom Movia) เป็นตระกูลของรถไฟใต้ดินสร้างโดยบอมบาร์ดิเอร์ ทรานสปอร์ตเทชัน, อัลสตอม. โดยโครงสร้างและตัวถังปรับแต่งได้ตามความต้องการของแต่ละระบบที่สั่งซื้อ ไม่เหมือนกับรถไฟใต้ดินแบบดั้งเดิมส่วนใหญ่พวกเขามักจะมีทางเดินที่มีความกว้างระหว่างตู้โดยสารทำให้ผู้โดยสารสามารถเดินได้ตลอดความยาวของรถไฟ การออกแบบพัฒนาโดย Adtranz ซึ่งซื้อโดยบอมบาร์ดิเอร์ในปี 2001
การใช้งาน.
ประเทศไทย
ต่างประเทศ
ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2021 รอบคัดเลือก

การแข่งขันฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2021 รอบคัดเลือก เป็นการแข่งขันฟุตบอลชิงแชมป์แห่งชาติยุโรป รุ่นอายุไม่เกิน 21 ปี ที่จะตัดสินหา 11 ทีมได้ร่วมเข้ารอบอัตโนมัติโดยมี ฮังการี และ สโลวีเนีย เป็นเจ้าภาพร่วมใน ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2021 รอบสุดท้าย.
ตารางการแข่งขัน.
แมตช์รอบคัดเลือกจะลงเล่นตามวันที่มีภายใน ปฏิทินการแข่งขันนานาชาติฟีฟ่า.
รอบคัดเลือกรอบแบ่งกลุ่ม.
การจับสลาก.
การจับสลากสำหรับรอบคัดเลือกรอบแบ่งกลุ่มจะจัดขึ้นเมื่อวันที่ 11 ธันวาคม ค.ศ. 2018, 09:00 CET , ที่สำนักงานใหญ่ยูฟ่าในเมือง นียง, ประเทศสวิตเซอร์แลนด์.
รอบเพลย์ออฟ.
การจับสลากสำหรับรอบเพลย์ออฟจะจัดขึ้นในวันที่ 16 ตุลาคม พ.ศ. 2563 ที่สำนักงานใหญ่ยูฟ่า ใน นียง, ประเทศสวิตเซอร์แลนด์, เพื่อที่จะตัดสินโปรแกรมการแข่งขันและคำสั่งของแต่ละเลก. แต่ละนัดควรจะเป็นที่จะได้ลงเล่นระหว่างวันที่ 9–17 พฤศจิกายน พ.ศ. 2563, กับสี่ทีมผู้ชนะรอบเพลย์ออฟได้สิทธิ์สำหรับรอบสุดท้าย. อย่างไรก็ตาม, ต่อมารอบเพลย์ออฟมีอันต้องยกเลิกเนื่องจาก การระบาดทั่วของโควิด-19.
ทีมที่ผ่านเข้ารอบ.
ด้านล่างนี้คือ 16 ทีมที่ได้สิทธิ์สำหรับทัวร์นาเมนต์รอบสุดท้าย.
1 ตัวหนา หมายถึงแชมป์สำหรับปีนั้น. "ตัวเอียง" หมายถึงเจ้าภาพสำหรับปีนั้น.
อันดับดาวซัลโว.
การแข่งขันทั้งหมดมี 822 ประตูที่ทำได้ใน 255 นัด, สำหรับค่าเฉลี่ย ประตูต่อนัด.
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
แผ่นอามูร์

แผ่นอามูร์ (หรือ) บางครั้งถูกเรียกว่า แผ่นจีน  เป็นแผ่นธรณีแปรสัณฐานขนาดเล็กที่อยู่ในซีกโลกเหนือด้านตะวันออก ครอบคลุมพื้นที่แมนจูเรีย คาบสมุทรเกาหลี ทะเลเหลือง และดินแดนปรีมอร์สกี แต่เดิมถูกนับรวมเป็นส่วนหนึ่งของแผ่นยูเรเชีย แผ่นอามูร์ในปัจจุบันนี้โดยทั่วไปถือว่าเป็นแผ่นที่แยกออกจากแผ่นยูเรเซีย ซึ่งมีการเคลื่อนตัวไปทางทิศใต้เช่นเดียวกับแผ่นยูเรเซีย ชื่อของแผ่นนี้ตั้งขึ้นตามแม่น้ำอามูร์ ซึ่งเป็นเขตแดนระหว่างรัสเซียตะวันออกไกลและภาคตะวันออกเฉียงเหนือของจีน โดยถูกล้อมรอบทางเหนือ ตะวันตก และตะวันตกเฉียงใต้ ด้วยแผ่นยูเรเซีย ส่วนด้านตะวันออกติดกับแผ่นโอค็อตสค์ ด้านตะวันออกเฉียงใต้ติดกับแผ่นทะเลฟิลิปปินตามแนวร่องซูรูงะและร่องนันไก แผ่นโอกินาวะ และแผ่นแยงซี
เขตเขาทรุดไบคาล (Baikal Rift Zone) ถูกพิจารณาให้เป็นขอบเขตระหว่างแผ่นอามูร์และแผ่นยูเรเซีย จากการวัดด้วยจีพีเอสชี้ให้เห็นว่าแผ่นทั้งสองนั้นมีการหมุนทวนเข็มนาฬิกาอย่างช้า ๆ
แผ่นอามูร์อาจมีส่วนเกี่ยวข้องในเหตุการณ์แผ่นดินไหวที่ถังชาน พ.ศ. 2519 ในประเทศจีนด้วย
ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2021 รอบคัดเลือก กลุ่ม 1

กลุ่ม 1 ของ การแข่งขันฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2021 รอบคัดเลือก ประกอบไปด้วยหกทีม: อิตาลี, สวีเดน, ไอซ์แลนด์, สาธารณรัฐไอร์แลนด์, อาร์มีเนีย และ ลักเซมเบิร์ก. องค์ประกอบของเก้ากลุ่มใน รอบคัดเลือกรอบแบ่งกลุ่ม จะถูกตัดสินโดยการจับสลากในวันที่ 11 ธันวาคม พ.ศ. 2561, 09:00 CET , ที่สำนักงานใหญ่ยูฟ่าใน นียง, ประเทศสวิตเซอร์แลนด์, กับทีมที่ถูดจัดวางสอดคล้องกับพวกเขา การจัดอันดับค่าสัมประสิทธิ์.
กลุ่มนี้คือลงเล่นในรูปแบบพบกันหมดเหย้าและเยือนระหว่างวันที่ 24 มีนาคม พ.ศ. 2562 และ 13 ตุลาคม พ.ศ. 2563. ชนะเลิศของกลุ่มจะได้สิทธิ์เข้ารอบโดยตรงสำหรับ รอบสุดท้าย, ในขณะที่ทีมรองชนะเลิศของแต่ละกลุ่มจะได้ผ่านเข้าสู่ รอบเพลย์ออฟ ถ้าพวกเขาเป็น หนึ่งในสี่ทีมรองชนะเลิศจากกลุ่มทั้งหมดเก้ากลุ่ม (ไม่ได้นับผลการแข่งขันในนัดที่พบกับทีมอันดับที่หก).
เมื่อวันที่ 17 มีนาคม ค.ศ. 2020, แมตช์ทั้งหมดจะถูกระงับเนื่องจาก การระบาดทั่วของโควิด-19. เมื่อวันที่ 17 มิถุนายน ค.ศ. 2020, ยูฟ่าได้ประกาศว่ารอบคัดเลือกรอบแบ่งกลุ่มจะขยายและสิ้นสุดลงในวันที่ 17 พฤศจิกายน ค.ศ. 2020, ในขณะที่รอบเพลย์ออฟ, กำหนดการแข่งขันเดิมที่จะลงเล่นในเดือนพฤศจิกายน ค.ศ. 2020, จะถูกยกเลิกไป. แทนที่, ผู้ชนะของกลุ่มและ ห้าทีมรองชนะเลิศที่ดีที่สุดจากทั้งเก้ากลุ่ม (ไม่นับผลการแข่งขันที่พบกับทีมอันดับที่หก) จะได้สิทธิ์สำหรับ รอบสุดท้าย.
ตารางคะแนน.
<onlyinclude></onlyinclude>
นัด.
เวลาคือ CET/CEST.
อันดับดาวซัลโว.
การแข่งขันทั้งหมดมี 93 ประตูที่ทำได้ใน 28 นัด, สำหรับค่าเฉลี่ย ประตูต่อนัด.
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
หมายเหตุ.
<templatestyles src="Reflist/styles.css" />
นาตาเลีย กรอสเวอร์เนอร์ ดัชเชสแห่งเวสต์มินสเตอร์

นาตาเลีย กรอสเวอร์เนอร์ ดัชเชสแห่งเวสต์มินสเตอร์  เกิดเมื่อวันที่ 8 พฤษภาคม พ.ศ. 2502 เป็นธิดาของ ฮาโร เปรโด โจเซฟ ฟิลิปปส์ และ จอร์จีนา เคนนาร์ด เธอเป็นพระนัดดาใน แกรนด์ดัชเชสอนาสตาเซียแห่งรัสเซีย 
สมรส.
นาตาเลีย อเยชา ฟิลิปปส์ สมรสกับ เกราล์ด กรอสเวอร์เนอร์ ดยุกที่ 6 แห่งเวสต์มินสเตอร์ เมื่อวันที่ 7 ตุลาคม พ.ศ. 2521 ได้รับบรรดาศักดิ์ ดัชเชสแห่งเวสต์มินสเตอร์ มีบุตรดังนี้
หลังจากการแต่งงานและมีบรรดาศักดิ์แล้วนั้นสมาคมหลายๆแห่ง และมีส่วนสำคัญในการออกแบบสวนสาธารณะ ในลอนดอน ยอร์กเชอร์ ซัสเซกซ์ และ เอดินบะระ และยังเป็นหุ้นส่วนสำคัญของ บริษัทจักรยานโมลตัน 
เธอเป็นพระมารดาทูลหัวของ เจ้าชายวิลเลียม เจ้าชายแห่งเวลส์
ศาสนาพื้นเมืองม้ง

ศาสนาพื้นเมืองม้ง, ศาสนาม้ง  หรือ เก๊ด๊าขั่ว (ม้ง: "การบูชาผีบ้าน") เป็นศาสนาที่ชาวอเมริกันเชื้อสายม้งจัดตั้งขึ้นใน พ.ศ. 2555 เพื่อจัดระเบียบการนับถือศาสนาดั้งเดิมของชาวม้งในสหรัฐ กล่าวกันว่าชาวอเมริกันเชื้อสายม้งนับถือศาสนาพื้นเมืองมากถึงร้อยละ 75
ศาสนาม้งมีความเชื่อแบบสรรพเทวนิยม มีเทพเจ้าและผีบรรพบุรุษเป็นศูนย์กลาง โดยคติความเชื่อและพิธีกรรมที่ได้อิทธิพลจากลัทธิเต๋ามาแต่โบราณกาล รวมทั้งอิทธิพลจากศาสนาพื้นบ้านจีนที่ขับเน้นความสมดุลกันระหว่างธรรมชาติและความต้องการของมนุษย์
ปัจจุบันชาวม้งส่วนใหญ่ในเอเชียยังนับถือศาสนาม้งแบบดั้งเดิม บางส่วนที่เปลี่ยนไปนับถือศาสนาพุทธก็จะเอาความเชื่อดั้งเดิมไปผสานเข้าด้วยกัน ขณะที่ชาวม้งในสหรัฐและในออสเตรเลียจำนวนมากเปลี่ยนไปนับถือศาสนาคริสต์และพุทธเพิ่มขึ้น ส่วนม้งในไทยบางส่วนเข้ารีตศาสนาคริสต์เพื่อยกสถานะตนให้ทัดเทียมกับชาวตะวันตกและเหนือกว่าคนไทยที่นับถือศาสนาพุทธ โดยมองว่าศาสนาพื้นเมืองเดิมนั้นล้าหลังและงมงาย
ฮีโรส์ออฟไทยแลนด์

<ns>0</ns>
 <revision>
 <parentid>11977272</parentid>
 <timestamp>2025-03-29T05:21:46Z</timestamp>
 <contributor>
 <username>PhoenixShutter</username>
 </contributor>
 <origin>12221367</origin>
 <model>wikitext</model>
 <format>text/x-wiki</format>
ฮีโรส์ออฟไทยแลนด์  เป็นเพลงเกี่ยวกับปฏิบัติการค้นหาและกู้ภัยถ้ำหลวงที่จังหวัดเชียงราย ประเทศไทย ในปี ค.ศ. 2018 เพลงนี้เขียนขึ้นเกี่ยวกับนักดำน้ำและเจ้าหน้าที่กู้ภัยที่มาจากทั่วโลกเพื่อช่วยเหลือทีมฟุตบอลและโค้ชของพวกเขา ซึ่งติดอยู่ในถ้ำเป็นเวลาสองสัปดาห์
เพลงนี้แต่งโดยวิล โรบินสัน และแดเนียล ไรอัน, ผู้สนับสนุนของโรบินสันรวมถึงหน่วยบัญชาการสงครามพิเศษทางเรือ กองเรือยุทธการ, วีรบุรุษกู้ภัยถ้ำชาวอังกฤษ เวิร์น อันสเวิร์ธ, ไอทีวี, สถานีโทรทัศน์ไทยพีบีเอส, เจ้าหน้าที่กู้ภัยรวมถึงคณะกรรมการทีมหมูป่า, แฮปปี้เรดิโอเชียงใหม่, มือกลองจากเดอะเจมส์บราวน์แบนด์เอริกฮาร์โกรฟ และนักร้อง รณรงค์ คำผา วิดีโอได้รับการบันทึกในอำเภอแม่สายและอำเภอเชียงดาวในประเทศไทย พร้อมนำรายได้มอบแก่มูลนิธิเด็กยากไร้บ้านนานา อำเภอแม่สาย
เพลงนี้ได้รับการบันทึกในสตูดิโอหลายแห่ง ทั้งแมนเชสเตอร์, ลอนดอน, สิงคโปร์ และกรุงเทพมหานคร เพื่อให้ได้คุณภาพเสียงที่ดี โดยได้รับการตอบรับเชิงบวกจากสื่อ"แนวหน้า"
ฟุตบอลเอเชียเยาวชนหญิงอายุไม่เกิน 16 ปี 2019

ฟุตบอลเอเชียเยาวชนหญิงอายุไม่เกิน 16 ปี 2019 เป็นการแข่งขันฟุตบอลเอเชียเยาวชนหญิงอายุไม่เกิน 16 ปี ครั้งที่ 8 เป็นการแข่งขันฟุตบอลชิงแชมป์เยาวชนระดับนานาชาติที่จัดขึ้นโดยสมาพันธ์ฟุตบอลเอเชีย (เอเอฟซี) สำหรับทีมชาติหญิงชุดอายุไม่เกิน 16 ปี ของทวีปเอเชีย ทัวร์นาเมนต์จัดขึ้นที่ประเทศไทยในเดือนกันยายน พ.ศ. 2562 โดยมีทั้งหมดแปดทีมเข้าร่วมแข่งขันในทัวร์นาเมนต์นี้
สนามแข่งขัน.
แต่ละนัดคือลงเล่นที่สองสนามแข่งขัน, ทั้งสองสนามแข่งขันที่ อำเภอเมืองชลบุรี ใน จังหวัดชลบุรี.
การจับสลาก.
การจับสลากได้จัดขึ้นเมื่อวันที่ 23 พฤษภาคม พ.ศ. 2562, 15:30 ICT , ที่โรงแรมโอควูด ใน ชลบุรี, ประเทศไทย. แปดทีมถูกจับสลากอยู่ในสองกลุ่มที่มีสี่ทีม. แต่ละทีมถูกจัดเป็นทีมวางตามประสิทธิภาพของพวกเขาใน ฟุตบอลเอเชียเยาวชนหญิงอายุไม่เกิน 16 ปี 2017 รอบสุดท้าย และ รอบคัดเลือก, กับชาติเจ้าภาพ ประเทศไทยที่ได้สิทธิ์เป็นทีมวางโดยอัตโนมัติและถูกจัดอยู้ในตำแหน่ง A1 ในการจับสลาก.
รอบแบ่งกลุ่ม.
สองทีมที่ดีที่สุดของแต่ละกลุ่มจะได้ผ่านเข้าสู่รอบรองชนะเลิศ
เวลาทั้งหมดเป็นเวลาท้องถิ่น, ICT .
รอบแพ้คัดออก.
รอบรองชนะเลิศ.
ผู้ชนะจะได้สิทธิ์ไปเล่นสำหรับ ฟุตบอลโลกหญิงอายุไม่เกิน 17 ปี 2020.
ทีมที่ผ่านเข้ารอบสำหรับฟุตบอลโลกหญิงอายุไม่เกิน 17 ปี.
ด้านล่างนี้คือสามทีมที่มาจากการคัดเลือกโซนเอเชียสำหรับ ฟุตบอลโลกหญิงอายุไม่เกิน 17 ปี 2020.
1 ตัวหนา สื่อถึงทีมแชมเปียนส์สำหรับปีนั้น. "ตัวเอียง" สื่อถึงเจ้าภาพสำหรับปีนั้น.
ผู้ทำประตู.
การแข่งขันทั้งหมดมี 48 ประตูที่ทำได้ใน 10 นัด สำหรับค่าเฉลี่ย ประตูต่อนัด (ณ วันที่ 21 กันยายน พ.ศ. 2562)
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
จอร์จีนา เคนนาร์ด

จอร์จีนา เคนนาร์ด  เกิดเมื่อวันที่ 17 ตุลาคม 2462 ณ เอดินบะระ สก็อตแลนด์ เป็นพระธิดาของ แกรนด์ดัชเชสอนาสตาเซียแห่งรัสเซีย และ ฮาโรล์ด ออกัสตุส แวร์นแฮร์ พระมารดาของเธอ เป็นพระราชปนัดดาใน ซาร์นีโคลัสที่ 1 แห่งรัสเซีย 
สมรส.
จอร์จีนา แวร์นแฮร์ สมรสกับ ฮาโร เปรโด โจเซฟ ฟิลิปปส์ เมื่อวันที่ 10 ตุลาคม 2487 ได้รับการขนานนามเป็น คุณหญิงฟิลิปปส์ มีบุตรดังนี้
ในปี 2523 ฮาโรล์ด เปรโด โจเซฟ ฟิลิปปส์ เสียชีวิตลง ต่อมาในปี 2535 เธอสมรสใหม่กับ เซอร์จอร์จ เคนนาร์ด ถูกขนานนามที่ เลดีเคนนาร์ด ไม่มีบุตรด้วยกัน
จอร์จีนา เคนนาร์ด เสียชีวิตลงเมื่อวันที่ 28 เมษายน 2554 สิริอายุปัที่ 92 ปี
อีสโก โมเรโน

ฟรานซิสโก โมเรโน โดมาโกโซ (เกิดเมื่อวันที่ 24 ตุลาคม ค.ศ. 1974) เป็นนักการเมืองจากประเทศฟิลิปปินส์ เป็นนายกเทศมนตรีคนที่ 27 และเคยเป็นรองนายกเทศมนตรีเมืองมะนิลา เมืองหลวงของประเทศฟิลิปปินส์ และเป็นอดีตสมาชิกสภาเขต นอกจากนี้ยังเป็นนักแสดงเรื่อง "Titillating Films" 
ประวัติ.
อีสโก โมเรโนเริ่มอาชีพทางการเมือง เมื่อได้รับเลือกตั้งเป็นสมาชิกสภาผู้แทนราษฎรในเขตมะนิลา ในปี ค.ศ. 1998 ค.ศ. 2001 และปี ค.ศ. 2004 ตามลำดับ และในปี ค.ศ. 2007 ได้ดำรงตำแหน่งรองนายกเทศมนตรีเมืองมะนิลา อีสโก โมเรโนจบการศึกษาด้านกฎหมายท้องถิ่นและการคลังท้องถิ่นที่มหาวิทยาลัยฟิลิปปินส์ จากนั้นเขาศึกษาการบริหารรัฐกิจที่มหาวิทยาลัยเมืองมะนิลา ขณะปฏิบัติหน้าที่เป็นเทศมนตรี ในวันที่ 13 พฤษภาคม ค.ศ. 2019 อีสโก โมเรโนได้รับตำแหน่งนายกเทศมนตรีกรุงมะนิลาโดยชนะโจเซฟ เอสตราดา อย่างถล่มทลายถึง 150,000 คะแนน
อีสโก โมเรโน แต่งงานกับไดอานา ลินน์ ดีตัน ตั้งแต่ปี ค.ศ. 2000 และมีบุตร 5 คน
พระที่นั่งไท่เหอ

พระที่นั่งไท่เหอ  เป็นพระที่นั่งองค์ใหญ่ที่สุดในพระราชวังต้องห้าม ถือเป็นจุดศูนย์กลางและจุดสูงสุดของพระราชวัง พระที่นั่งองค์นี้ตั้งอยู่ถัดเข้าไปจากประตูไท่เหอ ตั้งอยู่บนฐานชาลาหินอ่อนสามชั้นที่มีการตั้งตะเกียงทองแดงขนาดใหญ่ไว้มากมาย พระที่นั่งไท่เหอเป็นหนึ่งในอาคารไม้ที่ใหญ่ที่สุดในประเทศจีน เป็นสถานที่ที่ฮ่องเต้ราชวงศ์หมิงและชิงได้เสด็จขึ้นครองราชย์และทำพิธีอภิเษกสมรส
เดิมทีพระที่นั่งองค์นี้มีชื่อว่า พระที่นั่งเฟิ่งเทียน (奉天殿) ต่อมาในปี ค.ศ. 1562 เปลี่ยนชื่อเป็น พระที่นั่งหวงจี๋ (皇极殿) และเปลี่ยนมาใช้ชื่อปัจจุบันในปี ค.ศ. 1645 ตรงกับรัชสมัยจักรพรรดิชุ่นจื้อแห่งต้าชิง
พระที่นั่งจงเหอ

พระที่นั่งจงเหอ  เป็นพระที่นั่งองค์เล็กสุดในบรรดาพระที่นั่งสามองค์ในเขตพระราชฐานชั้นกลางของพระราชวังต้องห้าม มีลักษณะสี่เหลี่ยมจัตุรัส ตั้งอยู่ตรงกลางในแนวแกนเหนือใต้ระหว่างพระที่นั่งไท่เหอกับพระที่นั่งเป่าเหอ พระที่นั่งองค์นี้ใช้สำหรับซักซ้อมและให้ฮ่องเต้ทรงพักผ่อนในพระราชพิธีต่าง ๆ และยังเป็นสนามสอบสุดท้ายในการสอบขุนนาง
แผ่นโอค็อตสค์

แผ่นโอค็อตสค์  เป็นแผ่นธรณีแปรสัณฐานขนาดเล็ก ครอบคลุมทะเลโอค็อตสค์ คาบสมุทรคัมชัตคา เกาะซาฮาลิน โทโฮกุ และฮกไกโดในประเทศญี่ปุ่น แต่เดิมถูกพิจารณาเป็นส่วนหนึ่งของแผ่นอเมริกาเหนือ แต่จากการศึกษาในปัจจุบันชี้ให้เห็นว่าแผ่นโอค็อตสค์เป็นอิสระจากแผ่นอเมริกาเหนือ โดยถูกล้อมรอบทางเหนือด้วยแผ่นอเมริกาเหนือ โดยขอบเขตเป็นการเคลื่อนตัวไปทางซ้ายข้างของรอยเลื่อนแปรสภาพขนาดใหญ่ คือ รอยเลื่อนอูลาคัน ทางตะวันออกติดกับแผ่นแปซิฟิกที่ร่องลึกก้นสมุทรคูริล–คัมชัตคาและร่องลึกบาดาลญี่ปุ่น ทางใต้ติดกับแผ่นทะเลฟิลิปปินที่ร่องลึกนันไก ทางตะวันตกติดกับแผ่นยูเรเซีย และเป็นไปได้ว่าทางตะวันตกเฉียงใต้จะติดกับแผ่นอามูร์ด้วย
ธรณีวิทยา.
ขอบเขตระหว่างแผ่นโอค็อตสต์กับแผ่นอามูร์นั้นอาจมึส่วนรับผิดชอบต่อแผ่นดินไหวรุนแรงหลายครั้งที่เกิดขึ้นในทะเลญี่ปุ่น รวมไปถึงที่เกาะซาฮาลินด้วย เช่น แผ่นดินไหวขนาด 7.1 MW (7.5 MS ตามข้อมูลจากแหล่งอื่น) ในวันที่ 27 พฤษภาคม พ.ศ. 2538 ทางตอนเหนือของเกาะซาฮาลิน และยังมีแผ่นดินไหวภายในแผ่นเปลือกโลกที่เป็นที่รู้จักอีกหลายครั้ง เช่น แผ่นดินไหวในทะเลญี่ปุ่น พ.ศ. 2526 และแผ่นดินไหวที่ฮกไกโด พ.ศ. 2536 ซึ่งกระตุ้นให้เกิดสึนามิในทะเลญี่ปุ่น
ขอบเขตระหว่างแผ่นโอค็อตสค์กับแผ่นแปซิฟิกนั้นคือเขตมุดตัว ซึ่งแผ่นแปซิฟิกนั้นมุดตัวลงใต้แผ่นโอค็อตสค์ แผ่นดินไหวเมกะทรัสต์รุนแรงหลายครั้งเกิดขึ้นที่นี่ บางครั้งเป็นแผ่นดินไหวขนาดใหญ่ที่สุดในโลก ประกอบด้วย แผ่นดินไหวที่คัมชัตคา พ.ศ. 2280 (ประมาณขนาด 9.0-9.3) และ พ.ศ. 2495 (ขนาด 9.0) บางแผ่นดินไหวเมกะทรัสต์ยังเกิดขึ้นใกล้กับหมู่เกาะคูริลด้วย ที่ฮกไกโดแผ่นดินไหวขนาด 8.3 ในวันที่ 26 กันยายน พ.ศ. 2546 และแผ่นดินไหวและคลื่นสึนามิในโทโฮกุ พ.ศ. 2554 ขนาด 9.0 บริเวณชายฝั่งเกาะฮนชู
การวัดด้วยจีพีเอสและการศึกษาอื่นแสดงให้เห็นว่า แผ่นโอค็อสตค์นั้นหมุนตามเข็มนาฬิกาอย่างช้า ๆ แบบจำลองชี้ว่าการหมุนนั้นมีอัตรา 0.2 องศา/ล้านปี
จอร์จ เมานต์แบ็ตเทน มาร์ควิสที่ 4 แห่งมิลฟอร์ด ฮาเวน

จอร์จ เมานต์แบ็ตเทน มาร์ควิสที่ 4 แห่งมิลฟอร์ด ฮาเวน  เกิดเมื่อวันที่ 6 มิถุนายน พ.ศ. 2504 เป็นบุตรชายของเดวิด เมานต์แบ็ตเทน มาร์ควิสที่ 3 แห่งมิลฟอร์ด ฮาเวน กับเจนเน็ต เมอร์เซเดซ เขาเป็นปนัดดาในเจ้าชายลูทวิชแห่งบัทเทินแบร์ค เขาสืบเชื้อสายมาจากสมเด็จพระราชินีนาถวิกตอเรียแห่งสหราชอาณาจักร จึงมีสิทธิ์ในการสืบราชบัลลังก์อังกฤษ นอกจากนี้เขาถือเป็นทายาทสายตรงของเยกาเจรีนามหาราชินี หลังจากบิดาของเขาเสียชีวิตลงเมื่อวันที่ 14 เมษายน พ.ศ. 2513 เขาดำรงบรรดาศักดิ์เป็น มาร์ควิสที่ 4 แห่งมิลฟอร์ด ฮาเวน และยังเป็นประมุขแห่งราชสกุล เมานต์แบ็ตเทน
สมรส.
จอร์จ เมานต์แบ็ตเทน มาร์ควิสที่ 4 แห่งมิลฟอร์ด ฮาเวน สมรสครั้งแรกกับ ซาราห์ จอร์จีนา วาลเกอร์ เมื่อวันที่ 8 มีนาคม พ.ศ. 2532 ในลอนดอน และหย่ากันเมื่อวันที่ 27 กุมภาพันธ์ พ.ศ. 2539 มีบุตร 2 คน คือ
ต่อมาใน พ.ศ. 2540 เขาสมรสครั้งทั้งสองกับ แคร์ล ฮูเตช สตีลล์ ไม่มีบุตรด้วยกัน
ใน พ.ศ. 2543 เขาได้ก่อตั้งบริษัท uSwitch ซึ่งเป็นบริษัทเพื่อช่วยผู้บริโภคในเรื่องของการซื้อสินค้า โดยรายได้ของเขาในเดือนมีนาคม พ.ศ. 2549 เขามีรายได้สุทธิ 210 ล้านปอนด์